Source: https://ro.scribd.com/document/283192654/Standardele-de-evaluare-ANEVAR-2015-final-anexe
Timestamp: 2020-08-04 18:28:49+00:00
Document Index: 1309486

Matched Legal Cases: ['Articolul 19', 'Articolul 4', 'Articolul 4', 'Articolul 19', 'Articolul 19', 'Articolul 19', 'Articolul 19', 'Articolul 19', 'Articolul 19']

salvareSalvați Standardele de evaluare ANEVAR 2015 final+anexe pentru mai târziu
Curs Evaluare ANEVAR
Epi Curs Anevar Dec 08
ASOCIAŢIA NAŢIONALĂ A EVALUATORILOR
NALĂ A EVALUATORILOR AUTORIZAŢI DIN ROMÂNIA
Standardele de evaluare ANEVAR
Str. Scărlătescu, nr. 7, 011158, sector 1, Bucureşti, România Telefon: 021 315 65 05; 021 315 65 64 Fax : 021 311 13 40
Standardele de evaluare ANEVAR 2015 încorporează Standardele Internaţionale de Evaluare (IVS), ediţia 2013, care includ următoarele standarde: IVS – Cadrul general, IVS 101, IVS 102, IVS 103, IVS 200, IVS 210, IVS 220, IVS 230, IVS 233, IVS 250, IVS 300 şi IVS 310.
International Valuation Standards Council, autorii şi editorii nu-şi asumă nicio responsabilitate pentru pierderi cauzate oricărei persoane, care acţionează sau se abţine a acţiona, în baza materialului conţinut în această publicaţie, indiferent dacă o astfel de pierdere este cauzată de neglijenţă sau de o altă cauză.
Copyright © 2014 International Valuation Standards Council (IVSC) Toate drepturile rezervate; Asociaţiei Naţionale a Evaluatorilor Autorizaţi din România (ANEVAR) i s-a acordat dreptul de a traduce în limba română International Valuation Standards 2013 şi de a edita acest document în cadrul culegerii Standardele de Evaluare ANEVAR. Traducerea în limba română este copyright-ul IVSC.
IVSC nu este responsabil pentru precizia informaţiilor conţinute în textul republicat sau tradus. Textul aprobat pentru the International Valuation Standards 2013 este cel publicat de IVSC în limba engleză, care poate fi obţinut de la IVSC, 1 King Street, LONDON EC2V 8AU,United Kingdom. Internet: http://www.ivsc.org
The International Valuation Standards Council, the authors and the publishers do not accept responsibility for loss caused to any person who acts or refrains from acting in reliance on the material in this publication, whether such loss is caused by negligence or otherwise.
Copyright © 2014 International Valuation Standards Council (IVSC) All rights reserved, subject to permission having been granted to the Asociatia Nationala A Evaluatorilor Autorizaţi Din Romania (ANEVAR) to translate the International Valuation Standards 2013 into the Romanian language and reproduce that document in translation within the ANEVAR Valuation Standards. The Romanian translation is the copyright of IVSC.
No responsibility is accepted by the IVSC for the accuracy of information contained in the text as republished or translated. The approved text of the International Valuation Standards 2013 is that published by the IVSC in the English language and copies may be obtained from the IVSC, 1 King Street, LONDON EC2V 8AU, United Kingdom. Internet: http://www.ivsc.org
ISBN 978-973-0-19158-5
Standardele de evaluare ANEVAR 2015 reprezintă încă un pas în față
în ceea ce privește adaptarea profesiei de evaluator la realitățile și
nevoile pieței specifice și ale utilizatorilor serviciilor de evaluare din
Ediția din acest an păstrează conținutul Standardelor de evaluare ANEVAR 2014, incluzând însă două tipuri de modificări asupra acestora. Prima modificare s-a realizat asupra denumirii și structurii standardelor în cadrul cărții, iar a doua a vizat adăugarea unor Standarde Europene de Evaluare și ajustarea ghidurilor de evaluare prin adăugarea unor paragrafe a căror necesitate a rezultat din aplicarea în practică a ediției 2014. Astfel, Ghidurile metodologice de evaluare (GME) au devenit Ghiduri de evaluare (GEV), colecția de standarde conținând de acum Standarde de evaluare (SEV) și Ghiduri de evaluare (GEV). A doua modificare s-a realizat în interiorul ghidurilor de evaluare, un exemplu ilustrativ în acest sens reprezentându-l GEV 520 Evaluarea pentru garantarea împrumuturilor. În acest ghid au apărut două noi articole (69 și 71) care se referă la baza de date BIG, pe care ANEVAR o va realiza începând cu 1 iulie 2015 și care va conține sinteza tuturor rapoartelor de evaluare realizate pentru garantarea împrumuturilor, precum și la definirea și „întărirea” independenței evaluatorului.
Astfel, Standardele de evaluare ANEVAR 2015 includ Standardele Internaționale de Evaluare (IVS) și patru Standarde Europene de
Evaluare (EVS) care, pe lângă Ghidurile de evaluare (GEV), reprezintă
o colecție completă, perfect compatibilă cu realitățile din România legate de evaluarea bunurilor.
Stabilitatea standardelor de evaluare este un obiectiv major al ANEVAR, iar modificările operate asupra acestora au drept scop rafinarea conținutului lor, astfel încât să fie cât mai clare atât pentru evaluatori, cât și pentru utilizatorii serviciilor de evaluare și, cel mai important, să evite ambiguitățile și interpretările multiple. Unul dintre rolurile principale ale ANEVAR îl reprezintă elaborarea standardelor de evaluare astfel încât acestea să fie în pas cu necesitățile evoluției economice. Intervenția trebuie să fie promptă și pe deplin transparentă.
Această colecție de standarde va intra în vigoare la 1 iulie 2015, cu excepția GEV 500 Determinarea valorii impozabile a unei clădiri și a GEV 530 Determinarea valorii pe termen lung a unui bun imobil, a căror intrare în vigoare este condiționată de adoptarea de către Parlamentul României a unor acte normative, iar GEV 400 Verificarea evaluării va deveni obligatoriu de la 1 ianuarie 2016 astfel încât să existe timpul necesar atât pentru ca evaluatorii interesați să dobândească specializarea „Verificarea Evaluării” (VE), cât și pentru informarea utilizatorilor desemnați ai rapoartelor.
Reamintesc că Standardele de evaluare ANEVAR sunt obligatorii pentru activitatea de evaluare în România, conform OG nr. 24/2011 aprobată prin Legea nr. 99/2013, acestea trebuind să stea la baza elaborării tuturor rapoartelor de evaluare/verificare, inclusiv pentru expertizele judiciare care se referă la estimarea valorii unor bunuri.
Președinte ANEVAR 2014-2015
Cadrul general (IVS Cadrul general)…………………………….
SEV 101
Termenii de referinţă ai evaluării (IVS 101)…………………….
Implementare (IVS 102)…………………………………………
Raportare (IVS 103)……………………………………………….
Standarde pentru active
SEV 230
Drepturi asupra proprietăţii imobiliare (IVS 230)……………….
SEV 232
Evaluarea proprietăţii generatoare de afaceri………………….
SEV 233
Investiţia imobiliară în curs de construire (IVS 233)…………
SEV 310
Evaluări ale drepturilor asupra proprietăţii imobiliare pentru
Estimarea valorii de investiţie pentru investitori individuali
SEV 320
garantarea împrumutului (IVS 310)………………………….
(EVA 5) …………………………………………………………
SEV 330
Evaluarea bunurilor imobile în contextul Directivei privind administratorii de fonduri de investiţii alternative (EVA 7)
SEV 340
Evaluarea bunurilor imobile şi eficienţa energetică (EVA 8)….
GEV 500
Determinarea valorii impozabile a unei clădiri………………….
GEV 530
Determinarea valorii pe termen lung a unui bun imobil……….
GEV 630
Evaluarea bunurilor imobile………………………………………
Întreprinderi, fond de comerţ şi alte active necorporale
SEV 200
Întreprinderi şi participaţii la întreprinderi (IVS 200)…………
SEV 210
Active necorporale (IVS 210)…………………………………….
GEV 600
Evaluarea întreprinderii…………………………………………
SEV 220
Maşini, echipamente şi instalaţii (IVS 220)……………………
GEV 620
Evaluarea maşinilor, echipamentelor şi instalaţiilor……………
Acţiuni şi alte instrumente financiare
SEV 250
Instrumente financiare (IVS 250)………………………………
Standarde pentru utilizări specifice
Evaluări pentru raportarea financiară (IVS 300)……………….
Verificarea evaluării……………………………………………….
SEV 450
Estimarea valorii de asigurare (EVA 4)…………………………
GEV 520
Evaluarea pentru garantarea împrumutului…………………….
Glosar 2015……………………………………………
Cadrul general (IVS Cadrul general)
Termenii de referinţă ai evaluării (IVS 101)
Implementare (IVS 102)
Raportare (IVS 103)
STANDARD DE EVALUARE – SEV 100
SEV 100 Cadrul general
Evaluare şi raţionament
Preţ, cost şi valoare
Activitatea pieţei
Participanţii de pe piaţă
Factorii specifici entităţii
Costuri de tranzacţionare
Valoarea sinergiei
Vânzări forţate
Abordarea prin piaţă
Standardele de evaluare ANEVAR 2015
Cadrul general al IVS cuprinde definițiile, principiile şi conceptele evaluării general acceptate pe care se bazează Standardele Internaţionale de Evaluare. Acest Cadru general ar trebui să fie luat în considerare şi aplicat în conformitate cu standardele individuale şi aplicaţiile evaluării.
Evaluare şi raționament
1. Aplicarea principiilor din aceste standarde la situaţiile specifice va necesita exercitarea raţionamentului. Acest raţionament trebuie să fie aplicat în mod obiectiv şi nu ar trebui să fie folosit pentru a supraevalua sau subevalua valoarea rezultată. Raţionamentul va fi exercitat având în vedere scopul evaluării, tipul valorii şi orice alte ipoteze aplicabile în evaluare.
2. Activitatea de evaluare impune evaluatorului să aplice raţionamente imparţiale referitoare la credibilitatea care trebuie atribuită diferitelor date faptice sau ipoteze utilizate pentru a ajunge la o concluzie asupra valorii. Pentru ca o evaluare să fie credibilă, este important ca acele raţionamente să fie privite din optica aplicării lor într-un mediu care promovează transparenţa şi minimizează influenţa oricăror factori subiectivi asupra procesului.
3. Atunci când se aplică aceste standarde, se aşteaptă să existe deja sisteme de control şi proceduri adecvate, pentru a se asigura gradul de obiectivitate necesar în procesul de evaluare, astfel încât rezultatul să fie privit ca fiind nepărtinitor. Codul IVSC al principiilor etice al evaluatorilor profesionişti este un exemplu de cadru adecvat pentru regulile de conduită deontologică 1 . În cazul în care scopul evaluării solicită ca evaluatorul să aibă un anumit statut sau să se prezinte statutul acestuia, cerinţele sunt prezentate în standardul corespunzător. Elementele referitoare la conduita şi comportamentul etic sunt destinate organizaţiilor profesionale de evaluare sau altor organisme care au un rol în reglementarea sau autorizarea evaluatorilor individuali.
raţionamentului profesional, este esenţial ca evaluările să fie
4. Deoarece evaluarea solicită
abilităţii
1 Notă: În aplicarea prevederilor Standardelor de evaluare ANEVAR, evaluatorul trebuie să acţioneze în conformitate cu raţionamentul profesional şi cu Codul de etică al profesiei de evaluator autorizat.
efectuate de către o persoană sau de o firmă care posedă abilităţile tehnice adecvate, experienţă şi cunoştinţe despre subiectul evaluării, despre piaţa pe care acesta se tranzacţionează şi despre scopul evaluării.
cazul evaluărilor complexe sau a unui număr mare de active, se
acceptă ca evaluatorul să solicite asistenţă din partea specialiştilor în anumite aspecte ale angajamentului său integral, cu condiţia ca acest lucru să fie prezentat în termenii de referinţă ai evaluării (a se vedea SEV 101 Termenii de referinţă ai evaluării).
Preţul este suma de bani cerută, oferită sau plătită pentru un activ. Din cauza capacităţilor financiare, a motivaţiilor sau intereselor speciale ale unui anumit cumpărător sau vânzător, preţul plătit poate fi diferit de valoarea care ar putea fi atribuită activului de către alte persoane.
Costul este suma de bani necesară pentru a achiziţiona sau produce activul. Când acel activ a fost achiziţionat sau produs, costul lui devine un fapt cert. Preţul este corelat cu costul deoarece preţul plătit pentru un activ devine costul acestuia pentru cumpărător.
Valoarea nu este un fapt cert, ci este o opinie:
fie asupra celui mai probabil preţ care trebuie achitat pentru un activ, în cadrul unui schimb;
fie asupra beneficiilor economice rezultate din deţinerea unui activ.
valoare de schimb este un preţ ipotetic, iar ipotezele pe baza
cărora se estimează valoarea sunt determinate de scopul evaluării. O valoare pentru proprietar este o estimare a beneficiilor care ar reveni unui anumit titular al dreptului de proprietate.
Cuvântul „evaluare” (engl. „valuation”) se poate referi atât la valoarea estimată (concluzia asupra valorii), cât şi la determinarea valorii estimate (acţiunea de a evalua). În aceste standarde, sensul acestui cuvânt ar trebui să rezulte clar din contextul în care este folosit. Acolo unde există riscul unei confuzii sau este necesar să se facă o distincţie clară între cele două sensuri, se utilizează cuvinte suplimentare.
10. O piaţă este un mediu în care se tranzacţionează bunurile şi serviciile, între cumpărători şi vânzători, printr-un mecanism al preţului. Conceptul de piaţă presupune că bunurile sau serviciile se pot comercializa fără restricţii între cumpărători şi vânzători. Fiecare parte va reacţiona la raporturile dintre cerere şi ofertă şi la alţi factori de stabilire a preţului, precum şi la propria ei înţelegere a utilităţii relative a bunurilor sau serviciilor şi la nevoile şi dorinţele individuale.
11. Pentru a estima preţul cel mai probabil care ar fi plătit pentru un activ, este fundamentală înţelegerea dimensiunii pieţei pe care acel activ s-ar comercializa. Aceasta deoarece preţul obtenabil va depinde de numărul cumpărătorilor şi al vânzătorilor de pe o anumită piaţă, la data evaluării. Pentru a avea o influenţă asupra preţului, cumpărătorii şi vânzătorii trebuie să aibă acces la acea piaţă. O piaţă poate fi definită pe baza unor criterii variate. Printre acestea sunt:
bunurile sau serviciile care se tranzacţionează, de exemplu, piaţa autovehiculelor este diferită de piaţa aurului;
limitări ale dimensiunii reţelei de distribuţie, de exemplu, un producător de bunuri ar putea să nu deţină infrastructura de distribuţie sau de comercializare pentru a vinde utilizatorilor finali, iar utilizatorii finali ar putea să nu solicite bunurile în volumul la care acestea se produc de către producător;
geografic, de exemplu, piaţa bunurilor sau serviciilor similare poate fi locală, regională, naţională sau internaţională.
12. Totuşi, cu toate că în orice moment o piaţă poate fi independentă şi poate fi puţin influenţată de activitatea de pe alte pieţe, într-o anumită perioadă de timp pieţele se vor influenţa reciproc. De exemplu, la o anumită dată, preţul unui activ dintr-o ţară poate fi mai mare decât cel care ar putea fi obţinut pentru un activ identic în altă ţară. Dacă sunt ignorate orice distorsiuni posibile, cauzate de restricţiile legale de comercializare sau de politicile fiscale, în timp, furnizorii ar majora oferta de marfă către ţara în care ar putea obţine un preţ mai ridicat şi ar diminua oferta către ţara în care preţul este mai mic, ceea ce va conduce, în timp, la o convergenţă a preţurilor.
13. Dacă din context nu rezultă în mod clar altceva, referinţele la piaţă din SEV vizează piaţa pe care se schimbă în mod normal activul sau datoria supuse evaluării, la data evaluării, şi la care au acces cei mai mulţi participanţi de pe piaţă, inclusiv proprietarul curent.
14. Din cauza diferitelor imperfecţiuni, pieţele funcţionează rareori perfect, cu un echilibru constant între ofertă şi cerere şi cu un nivel constant de activitate. Imperfecţiunile obişnuite ale pieţei se referă la fluctuaţii ale ofertei, la creşteri sau diminuări bruşte ale cererii sau la asimetria informaţiilor deţinute de participanţii de pe piaţă. Deoarece participanţii de pe piaţă reacţionează la aceste imperfecţiuni este posibil, la un moment dat, ca o piaţă să se adapteze la orice modificare care a cauzat dezechilibrul. O evaluare care are ca obiectiv estimarea celui mai probabil preţ de piaţă trebuie să reflecte condiţiile de pe piaţa relevantă, existente la data evaluării, şi nu un preţ corectat sau atenuat, bazat pe o presupusă refacere a echilibrului.
15. Gradul de activitate pe orice piaţă va fluctua. Deşi ar putea fi posibil să se identifice un nivel normal al activităţii pieţei, pe o perioadă lungă de timp, pe multe pieţe vor exista perioade în care activitatea este semnificativ mai intensă sau mai redusă faţă de nivelul normal. Nivelurile de activitate pot fi exprimate numai în termeni relativi, de exemplu, piaţa este mai activă sau mai puţin activă faţă de cum a fost aceasta la o dată anterioară. Nu există o linie de demarcaţie clar definită între o piaţă activă şi o piaţă inactivă.
16. Când cererea este mai mare decât oferta, se aşteaptă ca preţurile să crească, tinzând astfel să atragă intrarea pe piaţă a mai multor vânzători şi, deci, o creştere a activităţii pieţei. Contrariul este cazul când cererea este mică şi preţurile scad. Totuşi, existenţa unor niveluri diferite ale activităţii pieţei este mai degrabă un răspuns la modificarea preţurilor decât o cauză a acesteia. Tranzacţiile pot avea loc şi au loc pe pieţe care, în mod curent, sunt mai puţin active decât este normal, dar există şi posibilitatea ca potenţialii cumpărători să vizeze un preţ pentru care ar fi dispuşi să intre pe piaţă.
17. Totuşi, informaţiile despre preţurile de pe o piaţă inactivă pot fi o dovadă a valorii de piaţă. Într-o perioadă de scădere a preţurilor este posibil să se observe atât o diminuare a nivelurilor activităţii pieţei, cât şi o creştere a vânzărilor care pot fi considerate „forţate” (a se vedea paragrafele 52−54 următoare). Totuşi, pe pieţele în declin există vânzători care nu acţionează sub constrângerea de a vinde şi, a nu ţine cont de dovada preţurilor realizate de astfel de vânzători ar însemna ignorarea realităţilor pieţei.
18. Referințele din SEV la participanţii de pe piaţă sunt făcute la ansamblul persoanelor, companiilor sau al altor entităţi care sunt implicate în tranzacţiile curente sau care intenţionează să intre într-o tranzacţie cu un anumit tip de activ. Hotărârea de a comercializa şi orice puncte de vedere atribuite participanţilor de pe piaţă sunt cele specifice acelor cumpărători şi vânzători, sau cumpărătorilor şi vânzătorilor potenţiali, activi pe o piaţă la data evaluării şi nu cele specifice unor anumite persoane sau entităţi.
19. În efectuarea unei evaluări bazate pe date de piaţă, circumstanţele faptice ale proprietarului curent sau cele ale unui anumit cumpărător potenţial nu sunt relevante, deoarece atât vânzătorul hotărât, cât şi cumpărătorul hotărât sunt persoane sau entităţi ipotetice care au atributele unui participant tipic de pe piaţă. Aceste atribute sunt comentate în cadrul conceptual referitor la valoarea de piaţă (a se vedea paragrafele 30(d) şi 30(e)). Cadrul conceptual cere, de asemenea, excluderea oricărui element al valorii speciale sau a oricărui element al valorii care nu ar fi disponibil majorităţii participanţilor de pe piaţă (a se vedea paragrafele 30(a) şi 30(f)).
20. Factorii care sunt specifici unui anumit cumpărător sau vânzător şi care nu sunt disponibili participanţilor de pe piaţă sunt excluşi din datele de intrare utilizate la o evaluare bazată pe informaţii de piaţă. Exemple de factori specifici entităţii, care pot să nu fie disponibili majorităţii participanţilor de pe piaţă, sunt următorii:
a) valoarea suplimentară obţinută din crearea unui portofoliu de active similare;
b) sinergii unice dintre activ şi alte active deţinute de entitate;
c) drepturile sau restricţiile legale;
d) beneficiul fiscal din impozitare sau obligaţia fiscală;
e) o abilitate de a exploata un activ care este unică numai pentru acea entitate.
21. Faptul că astfel de factori sunt specifici entităţii sau că ar putea fi disponibili şi altora de pe piaţă, în general, se determină pe baza unei analize caz cu caz. De exemplu, este posibil ca un activ să nu se tranzacţioneze în mod normal ca element de sine stătător, ci ca parte a unui grup. Orice sinergii aferente activelor asociate vor fi transferate participanţilor de pe piaţă, odată cu transferul grupului şi deci, nu sunt specifice numai entităţii.
22. Dacă obiectivul evaluării este determinarea valorii pentru un anumit proprietar, în evaluarea activului sunt reflectaţi factorii specifici entităţii. Situaţiile în care poate fi solicitată valoarea pentru un anumit proprietar sunt:
fundamentarea deciziilor de investiţii;
verificarea performanţei unui activ.
23. Adesea, valoarea unui activ individual este dependentă de combinarea lui cu alte active asociate. Exemple sunt:
compensarea activelor şi datoriilor ce formează un portofoliu echilibrat de instrumente financiare;
un portofoliu de proprietăţi care se completează unele cu celelalte, pentru a oferi cumpărătorului potenţial fie un prag minim al performanţei fie o prezenţă în locaţii strategice;
un grup de utilaje dintr-o linie de producţie sau programul pentru calculator necesar pentru funcţionarea unei/unor utilaje;
reţete şi brevete de invenţie care susţin un brand;
interdependente utilizate într-o întreprindere.
24. Când se cere o evaluare a activelor care sunt deţinute în combinaţie cu alte active complementare sau conexe este important să se definească clar dacă este vorba de un grup sau portofoliu de active care va fi evaluat sau de active individuale. În cel de al doilea caz, este, de asemenea, important să se stabilească dacă fiecare activ se va evalua:
ca un element individual, dar presupunând că celelalte active sunt disponibile pentru un cumpărător, sau
ca un element individual, dar presupunând că celelalte active nu sunt disponibile pentru un cumpărător.
25. Un tip al valorii este o precizare a ipotezelor fundamentale de cuantificare a unei valori.
26. Acesta descrie ipotezele fundamentale pe care se va baza valoarea raportată, de exemplu, natura tranzacţiei ipotetice, relaţia şi motivaţia părţilor şi măsura în care activul este expus pe piaţă. Tipul adecvat al valorii va fi diferit în funcţie de scopul evaluării.
Tipul valorii ar trebui să fie în mod clar diferenţiat de:
abordarea sau metoda utilizată pentru a oferi o indicaţie asupra valorii;
tipul activului care este evaluat;
evaluării;
orice ipoteze suplimentare sau ipoteze speciale care modifică ipotezele fundamentale în situaţii specifice.
valorii poate
fi inclus
în una din cele trei categorii
prima se referă la estimarea celui mai probabil preţ care s-ar obţine într-un schimb ipotetic pe o piaţă liberă şi concurenţială. În această categorie se încadrează valoarea de piaţă, aşa cum este definită în aceste standarde;
doua implică estimarea beneficiilor pe care o persoană sau
entitate le va obţine din deţinerea unui activ. Valoarea este
specifică pentru acea persoană sau entitate şi poate să nu aibă nicio relevanţă pentru participanţii de pe piaţă. În această categorie se încadrează valoarea de investiţie şi valoarea specială, aşa cum sunt definite în aceste standarde;
treia se referă la estimarea preţului care ar fi convenit, în
mod rezonabil, între două părţi specifice, pentru schimbul unui activ. Deşi s-ar putea ca părţile să fie independente între ele şi negocierea să fie nepărtinitoare, nu este necesar ca activul să fie expus pe piaţă, iar preţul convenit poate fi unul care reflectă mai degrabă avantajele sau dezavantajele specifice ale proprietăţii pentru părţile implicate decât cele de pe piaţă, în ansamblul ei. În această categorie se încadrează valoarea justă, aşa cum este definită în aceste standarde.
28. Evaluările pot necesita utilizarea unor tipuri ale valorii, definite printr-un statut, o reglementare, un contract privat sau un alt document. Deşi astfel de tipuri ale valorii pot părea similare cu tipurile valorii definite în aceste standarde, aplicarea lor poate solicita o abordare diferită de cea descrisă în SEV, cu excepţia cazului când, în documentul respectiv, se fac referiri fără echivoc la SEV. Astfel de tipuri ale valorii trebuie să fie interpretate şi aplicate conform prevederilor din documentul sursă. Exemple de tipuri ale valorii, care sunt definite în alte reglementări, sunt diferitele baze de evaluare definite în Standardele Internaţionale de Raportare Financiară (IFRS) şi în alte standarde de contabilitate.
29. Valoarea de piaţă este suma estimată pentru care un activ sau o datorie ar putea fi schimbat(ă) la data evaluării, între un cumpărător hotărât şi un vânzător hotărât, într-o tranzacţie nepărtinitoare, după un marketing adecvat şi în care părţile au acţionat fiecare în cunoştinţă de cauză, prudent şi fără constrângere.
30. Definiţia valorii de piaţă se aplică în conformitate cu următorul cadru conceptual:
„suma estimată” se referă la un preţ exprimat în unităţi monetare, plătibile pentru activ, într-o tranzacţie nepărtinitoare de piaţă. Valoarea de piaţă este preţul cel mai probabil care se poate obţine în mod rezonabil pe piaţă, la data evaluării, în conformitate cu definiţia valorii de piaţă. Acesta este cel mai bun preţ obtenabil în mod rezonabil de către vânzător şi cel mai avantajos preţ obtenabil în mod rezonabil de către cumpărător. Această estimare exclude, în mod explicit, un preţ estimat, majorat sau micşorat de clauze sau de situaţii speciale, cum ar fi o finanţare atipică, operaţiuni de vânzare şi de lease-back, contraprestaţii sau concesii speciale acordate de orice persoană asociată cu vânzarea, precum şi orice element al valorii speciale;
„un activ ar putea fi schimbat” se referă la faptul că valoarea unui activ este mai degrabă o sumă de bani estimată decât o sumă de bani predeterminată sau un preţ efectiv curent de vânzare. Este preţul dintr-o tranzacţie care întruneşte toate elementele conţinute în definiţia valorii de piaţă la data evaluării;
„la data evaluării” cere ca valoarea să fie specifică unui moment, adică la o anumită dată. Deoarece pieţele şi condiţiile de piaţă se pot modifica, valoarea estimată poate să fie incorectă sau necorespunzătoare pentru o altă dată. Mărimea valorii va reflecta starea şi circumstanţele pieţei, aşa cum sunt ele la data evaluării, şi nu cele aferente oricărei alte date;
„între un cumpărător hotărât“ se referă la un cumpărător care este motivat, dar nu şi obligat să cumpere. Acest cumpărător nu este nici nerăbdător, nici decis să cumpere la orice preţ. De asemenea, acest cumpărător este unul care achiziţionează în conformitate mai degrabă cu realităţile pieţei
curente şi cu aşteptările pieţei curente decât cu cele ale unei pieţe imaginare sau ipotetice, a cărei existenţă nu poate fi demonstrată sau anticipată. Cumpărătorul ipotetic nu ar plăti un preţ mai mare decât preţul cerut pe piaţă. Proprietarul curent este inclus între cei care formează „piaţa”;
„şi un vânzător hotărât” nu este nici un vânzător nerăbdător, nici un vânzător forţat să vândă la orice preţ, nici unul pregătit pentru a vinde la un preţ care este considerat a fi nerezonabil pe piaţa curentă. Vânzătorul hotărât este motivat să vândă activul, în condiţiile pieţei, la cel mai bun preţ accesibil pe piaţa liberă, după un marketing adecvat, oricare ar fi acel preţ. Circumstanţele faptice ale proprietarului curent nu fac parte din aceste consideraţii, deoarece vânzătorul hotărât este un proprietar ipotetic;
„într-o tranzacţie nepărtinitoare” se referă la o tranzacţie care are loc între părţi care nu au o relaţie deosebită sau specială, de exemplu, între compania mamă şi companiile sucursale sau între proprietar şi chiriaş, care ar face ca nivelul preţului să nu fie caracteristic pentru piaţă, sau să fie majorat prin includerea unui element al valorii speciale. Tranzacţia la valoarea de piaţă se presupune că are loc între părţi fără o legătură între ele, fiecare acţionând în mod independent;
„după un marketing adecvat“ înseamnă că activul ar fi expus pe piaţă în modul cel mai adecvat pentru a se efectua cedarea lui la cel mai bun preț obtenabil în mod rezonabil, în conformitate cu definiţia valorii de piaţă. Metoda de vânzare este considerată a fi acea metodă prin care se obţine cel mai bun preţ pe piaţa la care vânzătorul are acces. Durata timpului de expunere pe piaţă nu este o perioadă fixă, ci va varia în funcţie de tipul activului şi de condiţiile pieţei. Singurul criteriu este acela că trebuie să fi existat suficient timp pentru ca activul să fie adus în atenţia unui număr adecvat de participanţi de pe piaţă. Perioada de expunere este situată înainte de data evaluării;
„în care părţile au acţionat fiecare în cunoştinţă de cauză, prudent” presupune că atât cumpărătorul hotărât, cât şi vânzătorul hotărât sunt informaţi, de o manieră rezonabilă, despre natura şi caracteristicile activului, despre utilizările curente şi cele potenţiale ale acestuia, precum şi despre starea în care se află piaţa la data evaluării. Se mai presupune că fiecare parte utilizează acele cunoştinţe în mod prudent, pentru a căuta preţul cel mai favorabil corespunzător
poziţiei lor ocupate în tranzacţie. Prudenţa se apreciază prin referire la situaţia pieţei de la data evaluării şi neluând în considerare eventualele informaţii ulterioare acestei date. De exemplu, nu este neapărat imprudent ca un vânzător să vândă activele pe o piaţă cu preţuri în scădere, la un preţ care este mai mic decât preţurile de piaţă anterioare. În astfel de cazuri, valabile şi pentru alte schimburi de pe pieţele care înregistrează modificări ale preţurilor, cumpărătorul sau vânzătorul prudent va acţiona în conformitate cu cele mai bune informaţii de piaţă, disponibile la data evaluării;
(i) „şi fără constrângere” stabileşte faptul că fiecare parte este motivată să facă tranzacţia, dar niciuna nu este nici forţată, nici obligată în mod nejustificat să o facă.
31. Conceptul valoare de piaţă presupune un preţ negociat pe o piaţă deschisă şi concurenţială unde participanţii acţionează în mod liber. Piaţa unui activ ar putea fi o piaţă internaţională sau o piaţă locală. Piaţa poate fi constituită din numeroşi cumpărători şi vânzători sau poate fi o piaţă caracterizată printr-un număr limitat de participanţi de pe piaţă. Piaţa în care activul este expus pentru vânzare este piaţa în care activul se schimbă în mod normal (a se vedea paragrafele 15−19 anterioare).
32. Valoarea de piaţă a unui activ va reflecta cea mai bună utilizare a acestuia. Cea mai bună utilizare este utilizarea unui activ care îi maximizează potenţialul şi care este posibilă, permisă legal şi fezabilă financiar. Cea mai bună utilizare poate fi continuarea utilizării curente a activului sau poate fi o altă utilizare. Aceasta este determinată de utilizarea pe care un participant de pe piaţă ar intenţiona să o dea unui activ, atunci când stabileşte preţul pe care ar fi dispus să îl ofere.
33. Cea mai bună utilizare a unui activ, evaluat pe o bază de sine stătătoare, poate fi diferită de cea mai bună utilizare a acestuia, când activul face parte dintr-un grup, caz în care trebuie luată în considerare contribuţia sa la valoarea totală a grupului.
34. Determinarea celei mai bune utilizări presupune luarea în considerare a următoarelor cerinţe:
a) utilizarea să fie posibilă prin prisma a ceea ce ar fi considerat rezonabil de către participanţii de pe piaţă;
b) utilizarea să fie permisă legal, fiind necesar să se ia în considerare orice restricţii în utilizarea activului, de exemplu, specificaţiile din planul urbanistic;
c) utilizarea să fie fezabilă financiar, având în vedere dacă o utilizare diferită, care este posibilă fizic şi permisă legal, va genera profit suficient pentru un participant tipic de pe piaţă, mai mare decât profitul generat de utilizarea existentă, după ce au fost luate în calcul costurile conversiei la acea utilizare.
35. Valoarea de piaţă este preţul estimat de tranzacţionare a unui activ, fără a include costurile vânzătorului generate de vânzare sau costurile cumpărătorului generate de cumpărare şi fără a se face o ajustare pentru orice taxe plătibile de oricare parte, ca efect direct al tranzacţiei.
36. Valoarea de investiţie este valoarea unui activ pentru proprietarul acestuia sau pentru un proprietar potenţial, pentru o anumită investiţie sau pentru anumite scopuri de exploatare.
37. Aceasta este un tip al valorii specific entităţii. Deşi valoarea unui activ pentru proprietarul acestuia poate fi egală cu suma de bani care ar putea fi obţinută din vânzarea lui către o altă parte, acest tip al valorii reflectă beneficiile obţinute de o entitate din deţinerea unui activ şi, ca urmare, nu presupune în mod necesar un schimb ipotetic. Valoarea de investiţie reflectă situaţiile şi obiectivele financiare ale entităţii pentru care se face evaluarea. Ea este deseori utilizată pentru cuantificarea performanţei investiţiei. Diferenţa dintre valoarea de investiţie a unui activ şi valoarea lui de piaţă reprezintă motivaţia pentru cumpărători sau pentru vânzători de a intra pe piaţă.
38. Valoarea justă este preţul estimat pentru transferul unui activ sau
unei datorii între părţi identificate, aflate în cunoştinţă de cauză
hotărâte, care reflectă interesele acelor părţi.
39. Definiţia valorii juste, prezentată în IFRS, este diferită de definiţia de mai sus. IVSB consideră că, în general, definiţia valorii juste din IFRS este coerentă cu definiţia valorii de piaţă. Definiţia şi aplicarea valorii juste, conform IFRS, este comentată în SEV 300 Evaluări pentru raportarea financiară.
40. Pentru alte scopuri decât cel de utilizare în situaţii financiare, valoarea justă poate fi diferită de valoarea de piaţă. Valoarea justă cere estimarea preţului care este just pentru ambele părţi
identificate, luând în considerare avantajele sau dezavantajele pe care fiecare parte le va obţine din tranzacţie. Aceasta, de obicei, este aplicată în context judiciar. Pe de altă parte, valoarea de piaţă cere ca orice avantaj, care nu ar fi obtenabil de către participanţii de pe piaţă, să nu fie luat în considerare.
41. Valoarea justă este un concept mai larg decât valoarea de piaţă. Deşi, în multe cazuri, preţul care este just pentru ambele părţi va fi egal cu cel obtenabil pe piaţă, vor fi situaţii în care estimarea valorii juste va presupune luarea în considerare a unor aspecte care nu trebuie luate în considerare în estimarea valorii de piaţă, cum ar fi orice element al valorii speciale rezultat în urma combinării drepturilor asupra proprietăţii.
42. Exemple de utilizare a valorii juste sunt:
determinarea unui preţ care este just pentru participaţia într-o întreprindere necotată, deoarece preţul pentru doi deţinători anumiţi poate fi just pentru aceştia, dar diferit de preţul care ar putea fi obţinut pe piaţă;
determinarea unui preţ care ar fi just pentru un locator şi un locatar, fie pentru transferul permanent al activului închiriat, fie pentru anularea datoriei aferente contractului de închiriere.
43. Valoarea
particulare ale unui activ, care au valoare numai pentru un cumpărător special.
44. Un cumpărător special este un anumit cumpărător pentru care un anumit activ are valoare specială, datorită avantajelor rezultate din deţinerea dreptului de proprietate asupra acestuia, avantaje care nu ar fi disponibile altor cumpărători de pe piaţă.
45. Valoarea specială poate apare când un activ are caracteristici care îl fac mai atractiv pentru un anumit cumpărător decât pentru alţi cumpărători de pe piaţă. Aceste caracteristici pot fi caracteristicile fizice, geografice, economice sau juridice ale unui activ. Valoarea de piaţă cere desconsiderarea oricărui element al valorii speciale, deoarece se presupune că în orice moment există un cumpărător hotărât, şi nu un anumit cumpărător hotărât.
46. Când valoarea specială este identificată, aceasta ar trebui raportată şi diferenţiată clar de valoarea de piaţă.
47. Valoarea sinergiei este un element suplimentar al valorii, creat prin combinarea a două sau a mai multor active sau drepturi, atunci când valoarea rezultată în urma combinării este mai mare decât suma valorilor individuale. Dacă sinergiile se obţin numai de către un anumit cumpărător, atunci aceasta este un exemplu de valoare specială.
48. Deseori este necesar ca, pe lângă stabilirea tipului valorii, să se formuleze o ipoteză sau mai multe ipoteze, pentru a clarifica fie starea activului în cadrul schimbului ipotetic, fie situaţiile în care se presupune că activul se schimbă. Astfel de ipoteze pot avea un impact semnificativ asupra valorii.
49. Exemple de ipoteze suplimentare uzuale, fără a se limita numai la acestea, sunt:
 ipoteza că întreprinderea este transferată ca o entitate completă aflată în exploatare;
 ipoteza că activele folosite într-o întreprindere sunt transferate separat de întreprindere, fie în mod individual, fie ca un grup;
 ipoteza că un activ evaluat individual este transferat împreună cu alte active complementare (a se vedea paragrafele 23 şi 24 anterioare);
 ipoteza că un pachet de acţiuni este transferat fie ca pachet, fie în mod individual;
 ipoteza că o proprietate imobiliară ocupată de proprietar este considerată ca fiind neocupată în cazul transferului ipotetic.
50. Când se stabileşte o ipoteză prin care se presupun situaţii care diferă de cele existente la data evaluării, ipoteza respectivă devine o ipoteză specială (a se vedea SEV 101 Termenii de referinţă ai evaluării). Ipotezele speciale sunt utilizate adesea pentru a descrie efectul unor modificări posibile ale valorii unui activ. Acestea sunt desemnate ca fiind „speciale” pentru a sublinia utilizatorului evaluării faptul că o concluzie asupra valorii este condiţionată de o schimbare în situaţiile curente, sau că aceasta reflectă un punct de vedere care ar putea să nu fie luat în considerare, în general, de către participanţii de pe piaţă, la data evaluării.
51. Ipotezele şi ipotezele speciale trebuie să fie rezonabile şi să fie relevante în raport cu scopul pentru care este solicitată evaluarea.
52. Termenul „vânzare forţată” se utilizează deseori în situaţiile când un vânzător este constrâns să vândă şi, în consecinţă, nu are la dispoziţie o perioadă de marketing adecvată. Preţul care ar putea fi obţinut în aceste situaţii va depinde de natura presiunii exercitate asupra vânzătorului şi de motivele pentru care nu poate să dispună de o perioadă de marketing adecvată. De asemenea, ar putea reflecta consecinţele asupra vânzătorului cauzate de imposibilitatea de a vinde în perioada disponibilă. Preţul obtenabil într-o vânzare forţată nu poate fi estimat în mod realist, cu excepţia cazului când se cunosc natura şi motivul constrângerilor asupra vânzătorului. Preţul pe care un vânzător îl va accepta în cadrul unei vânzări forţate va reflecta mai degrabă situaţia lui specială decât pe cea a vânzătorului ipotetic hotărât din definiţia valorii de piaţă. Preţul obtenabil într-o vânzare forţată are numai întâmplător o legătură cu valoarea de piaţă sau cu orice alte tipuri ale valorii definite în acest standard. O „vânzare forţată” reprezintă o descriere a situaţiei în care are loc schimbul şi nu un tip al valorii distinct.
53. Dacă se cere o indicaţie asupra preţului obtenabil într-o vânzare forţată, va fi necesar să se identifice în mod clar motivele constrângerii vânzătorului, inclusiv consecinţele imposibilităţii de a vinde în perioada specificată, prin stabilirea unor ipoteze adecvate. Dacă la data evaluării nu există astfel de situaţii, ele trebuie clar identificate ca fiind ipoteze speciale.
54. Vânzările de pe o piaţă inactivă sau în declin nu sunt în mod automat „vânzări forţate”, deoarece un vânzător ar putea spera la un preţ mai bun în cazul în care condiţiile de piaţă s-ar îmbunătăţi. Cu excepţia cazului în care vânzătorul este obligat să vândă până la o dată limită, fapt care împiedică un marketing adecvat, vânzătorul va fi un vânzător hotărât, conform definiţiei valorii de piaţă (a se vedea paragrafele 17 şi 30(e) anterioare).
55. Pentru a obţine valoarea definită de tipul valorii adecvat se pot utiliza una sau mai multe abordări în evaluare (a se vedea paragrafele 25−28 anterioare). Cele trei abordări descrise şi definite în acest Cadru general sunt abordările principale utilizate în evaluare. Ele sunt fundamentate pe principiile economice ale preţului de echilibru, anticipării beneficiilor sau substituţiei. Atunci când nu există suficiente date de intrare reale sau observabile încât să se poată obţine o concluzie credibilă din aplicarea unei
singure metode, se recomandă în mod special utilizarea a cel puţin două abordări sau metode.
56. Abordarea prin piaţă oferă o indicaţie asupra valorii prin compararea activului subiect cu active identice sau similare, ale căror preţuri se cunosc.
57. Prima etapă a acestei abordări este obţinerea preţurilor activelor identice sau similare care au fost tranzacţionate recent pe piaţă. Dacă există puţine tranzacţii recente, poate fi util să se ia în considerare şi preţurile activelor identice sau similare care sunt listate sau oferite spre vânzare, cu condiţia ca relevanţa acestor informaţii să fie clar stabilită şi analizată critic. Poate fi necesar ca preţul altor tranzacţii să fie ajustat pentru a reflecta orice diferenţe între tranzacţia reală şi tipul valorii şi orice ipoteze care urmează să fie adoptate pentru evaluarea care se realizează. Pot exista şi diferenţe între caracteristicile juridice, economice sau fizice ale activelor din alte tranzacţii faţă de cele ale activului evaluat.
58. Abordarea prin venit oferă o indicaţie asupra valorii prin convertirea fluxurilor de numerar viitoare într-o singură valoare curentă a capitalului.
59. Această abordare ia în considerare venitul pe care un activ îl va genera pe durata lui de viaţă utilă şi indică valoarea printr-un proces de capitalizare. Capitalizarea implică transformarea venitului într-o valoare a capitalului prin aplicarea unei rate adecvate de capitalizare/actualizare. Fluxul de venit poate să derive dintr-un contract/din contracte sau să nu fie de natură contractuală, de exemplu, profitul anticipat şi generat fie din utilizarea, fie din deţinerea activului.
60. Metodele incluse în abordarea prin venit sunt:
 capitalizarea venitului, în care unui venit reprezentativ dintr-o singură perioadă i se aplică o rată cu toate riscurile incluse sau o rată de capitalizare totală;
 fluxul de numerar actualizat, în care unei serii de fluxuri de numerar din perioadele viitoare i se aplică o rată de actualizare pentru a le actualiza la valoarea lor prezentă;
 diferite modele de evaluare a opţiunilor.
61. Abordarea prin venit poate fi aplicată la evaluarea datoriilor prin luarea în considerare a fluxurilor de numerar cerute de serviciul unei datorii, până la data stingerii acesteia.
62. Abordarea prin cost oferă o indicaţie asupra valorii prin utilizarea principiului economic conform căruia un cumpărător nu va plăti mai mult pentru un activ decât costul necesar obţinerii unui activ cu aceeaşi utilitate, fie prin cumpărare, fie prin construire.
63. Această abordare se bazează pe principiul conform căruia preţul, pe care un cumpărător de pe piaţă îl va plăti pentru activul supus evaluării, nu va fi mai mare decât costul aferent cumpărării sau construirii unui activ echivalent. Deseori, activul supus evaluării va fi mai puţin atractiv decât echivalentul care ar putea fi cumpărat sau construit, din cauza vechimii sau a deprecierii. În acest caz, poate fi necesar să se aplice ajustări asupra costului activului echivalent, în funcţie de tipul valorii solicitat.
64. Fiecare din aceste abordări principale în evaluare includ diferite metode detaliate de aplicare. Diferitele metode, care se folosesc în mod uzual pentru diferitele clase de active, sunt comentate în Standardele referitoare la active.
65. Datele de intrare pentru evaluare se referă la datele şi la alte informaţii care se utilizează în oricare dintre abordările în evaluare descrise în acest standard. Aceste date de intrare pot fi date reale sau date ipotetice.
66. Exemple de date de intrare reale sunt:
 preţurile obţinute pentru active similare sau identice;
 fluxul de numerar realizat generat de activ;
 costul efectiv al activelor identice sau similare.
67. Exemple de date de intrare ipotetice sunt:
 fluxurile de numerar estimate sau previzionate;
 costul estimat al unui activ ipotetic;
 atitudinea percepută faţă de risc a participanţilor de pe piaţă.
68. O credibilitate mai mare poate fi acordată, în mod normal, datelor de intrare reale; totuşi, când acestea sunt mai puţin relevante, de exemplu, când informaţiile despre tranzacţiile reale sunt vechi, când fluxurile de numerar istorice nu sunt elocvente pentru fluxurile de numerar viitoare sau când informaţia despre costul efectiv este numai costul istoric, se poate acorda o relevanţă mai mare datelor de intrare ipotetice.
69. În mod normal, o valoare va avea un grad de certitudine mai ridicat atunci când există multe date de intrare pentru evaluare. Când există puţine date de intrare, trebuie acordată o atenţie deosebită analizei şi verificării acestora.
70. În cazul în care datele de intrare pentru evaluare conţin informaţii despre o tranzacţie, ar trebui verificată cu atenţie conformitatea caracteristicilor tranzacţiei respective cu cele ale tipului valorii cerut.
71. Natura şi sursa datelor de intrare pentru evaluare trebuie să reflecte tipul valorii, care, la rândul lui depinde de scopul evaluării. De exemplu, pentru estimarea valorii de piaţă pot fi utilizate diferite abordări şi metode, cu condiţia să se bazeze pe date obţinute din piaţă. Abordarea prin piaţă va utiliza, conform definiţiei, date de intrare obţinute de pe piaţă. Pentru a indica valoarea de piaţă, abordarea prin venit ar trebui să fie aplicată prin utilizarea datelor de intrare şi a ipotezelor care ar fi adoptate de către participanţii de pe piaţă. Pentru a indica valoarea de piaţă utilizându-se abordarea prin cost ar trebui determinat costul şi deprecierea aferente unui activ cu aceeaşi utilitate, prin intermediul analizei costurilor şi deprecierii existente pe piaţă. Disponibilitatea datelor şi situaţiile de pe piaţa activului evaluat vor determina care metodă este cea mai relevantă şi adecvată. Fiecare abordare sau metodă ar trebui să ofere o indicaţie despre valoarea de piaţă dacă se bazează pe date oferite de piaţă, analizate în mod corespunzător.
72. În general, abordările şi metodele de evaluare sunt aceleaşi pentru orice tipuri de evaluări. Totuşi, evaluarea diferitelor tipuri de active implică surse diferite de date, care trebuie să reflecte piaţa pe care activele vor fi evaluate. De exemplu, investiţia în proprietatea imobiliară deţinută de o întreprindere va fi evaluată în contextul pieţei proprietăţii imobiliare relevante pe care se tranzacţionează proprietatea imobiliară, în timp ce acţiunile emise de aceeaşi întreprindere vor fi evaluate în contextul pieţei pe care se tranzacţionează acţiunile.
STANDARD DE EVALUARE – SEV 101
SEV 101 Termenii de referinţă ai evaluării
Modificări ale termenilor de referinţă ai evaluării
1. Există mai multe tipuri şi nivele de servicii de evaluare ce pot fi furnizate. Standardele Internaţionale de Evaluare sunt elaborate pentru a fi aplicate unui spectru larg de evaluări, inclusiv pentru o verificare a evaluării, caz în care verificatorul ar putea să nu fie solicitat să prezinte concluzia sa proprie asupra valorii. Toate serviciile de evaluare, precum şi munca depusă pentru efectuarea lor trebuie să fie adecvate pentru scopul desemnat. Este important ca utilizatorul desemnat al evaluării să înţeleagă serviciile ce vor fi furnizate şi orice limitare asupra utilizării acestora, înainte de finalizarea evaluării şi de raportare.
2. Termenii de referinţă ai evaluării vor fi stabiliţi şi confirmaţi în scris, incluzând aspectele redate în continuare. Când se stabilesc termenii de referinţă ai evaluării, pentru anumite clase de active sau aplicaţii pot exista variaţii de la acest standard sau poate fi necesară luarea în considerare sau includerea unor aspecte suplimentare. Acestea sunt prezentate în standardele pentru active sau în cele pentru utilizări specifice. În următoarea listă cu cerinţe, referinţa la un evaluator include şi pe cea referitoare la un verificator al evaluării, iar referinţa la o evaluare include şi pe cea referitoare la verificarea evaluării.
(a) Identificarea şi competenţa evaluatorului
O declaraţie care confirmă:
(i) identitatea evaluatorului. Evaluatorul poate fi o persoană fizică sau juridică;
faptul că evaluatorul poate oferi o evaluare obiectivă şi imparţială;
dacă evaluatorul are orice legătură sau implicare importantă cu subiectul evaluării sau cu partea care a comandat evaluarea;
faptul că evaluatorul este competent să efectueze evaluarea. Dacă evaluatorul are nevoie să apeleze la asistenţă substanţială din partea altor specialişti pentru orice aspect al evaluării trebuie convenită şi consemnată natura unei astfel de asistenţe, precum şi măsura în care evaluatorul s-a bazat pe aceasta.
şi a oricăror alţi utilizatori
Când se determină forma şi conţinutul raportului de evaluare este important să se precizeze persoanele pentru care se realizează evaluarea, pentru a se asigura faptul că aceasta conţine informaţii adecvate necesităţilor lor.
Orice restricţie privind persoanele care se pot baza pe evaluare trebuie convenită şi consemnată în scris.
Trebuie prezentat în mod clar scopul pentru care este efectuată evaluarea, ca de exemplu, evaluarea este cerută pentru garantarea împrumutului, pentru a oferi asistenţă la transferul unor acţiuni sau pentru a oferi asistenţă în cadrul unei emisiuni de acţiuni. Scopul unei evaluări va determina tipul valorii.
Este important ca evaluarea să nu fie utilizată în afara contextului sau pentru alte scopuri decât cel prezentat.
Identificarea activului sau a datoriei supuse evaluării
Poate fi necesară o clarificare pentru a se face distincţia între un activ şi un drept de proprietate asupra acestuia sau un drept de folosinţă al acelui activ.
Dacă evaluarea se face pentru un activ care se utilizează în combinaţie cu alte active, va fi necesar să se clarifice dacă acele active se includ în evaluare, dacă se exclud şi se presupune că sunt disponibile sau dacă se exclud şi se presupune că nu sunt disponibile (a se vedea SEV 100 Cadrul general, paragrafele 23 şi 24).
Tipul valorii trebuie să fie adecvat cu scopul evaluării. Trebuie citată sursa definiţiei oricărui tip al valorii utilizat sau acesta trebuie să fie explicat. Această cerinţă nu este aplicabilă în cazul verificării evaluării unde nu i se cere verificatorului să prezinte o concluzie asupra valorii sau nu se cere un comentariu asupra tipului valorii utilizat.
Tipurile valorii recunoscute de SEV sunt definite şi comentate în SEV 100 Cadrul general, dar pot fi utilizate şi alte tipuri ale valorii. Ar putea fi necesară şi precizarea monedei în care se va raporta valoarea.
Data evaluării poate fi diferită de data emiterii raportului de evaluare sau de data la care investigaţiile urmează să se facă sau să se finalizeze. Atunci când este adecvat, aceste date trebuie să fie menţionate distinct.
Termenii de referinţă ai evaluării trebuie să cuprindă precizări privind orice limitări sau restricţii referitoare la inspecţia, documentarea şi analizele necesare pentru scopul evaluării.
Dacă nu există informaţii relevante, deoarece condiţiile evaluării restricţionează documentarea, în cazul în care evaluarea este acceptată de către evaluator, aceste restricţii şi orice ipoteze necesare sau ipoteze speciale luate în considerare ca urmare a restricţiilor vor fi incluse în termenii de referinţă ai evaluării.
Natura şi sursa informaţiilor pe care se va baza evaluarea
Trebuie convenite şi consemnate în scris natura şi sursa oricăror informaţii relevante pe care se va baza evaluarea, precum şi documentarea necesară pentru orice verificări care vor fi întreprinse pe durata evaluării.
Ipoteze şi ipoteze speciale
Trebuie specificate toate ipotezele şi orice ipoteze speciale care urmează să fie luate în considerare pe durata realizării evaluării şi raportării evaluării.
Ipotezele sunt aspecte care sunt acceptate ca fapte, în mod rezonabil, în contextul evaluării, fără a fi în mod specific documentate sau verificate. Ele sunt aspecte care, după ce
au fost stabilite, trebuie acceptate pentru înţelegerea evaluării
sau altor servicii de evaluare furnizate.
O ipoteză specială este o ipoteză care presupune fie date
care diferă de datele reale existente la data evaluării, fie date care nu ar fi presupuse de către un participant tipic de pe
piaţă într-o tranzacţie, la data evaluării.
Ipotezele speciale se utilizează deseori pentru a ilustra efectul pe care îl are modificarea circumstanţelor asupra valorii. Exemple de ipoteze speciale sunt:
 faptul că o clădire, aflată în faza de proiect, ar fi finalizată la data evaluării;
 faptul că un anumit contract care nu s-a semnat, ar fi în vigoare la data evaluării;
 faptul că un instrument financiar este evaluat utilizând o curbă a randamentelor diferită de curba care ar fi utilizată de un participant de pe piaţă.
Se iau în considerare numai acele ipoteze şi ipoteze speciale care sunt rezonabile şi relevante, având în vedere scopul pentru care este solicitată evaluarea.
Restricţii de utilizare, difuzare sau publicare
Când este necesară sau de dorit restricţionarea utilizării evaluării sau a celor care pot să se bazeze pe aceasta, acest lucru va fi consemnat în scris. Dacă se identifică elemente care sunt susceptibile să aibă impact asupra evaluării şi acestea trebuie consemnate în scris.
Declararea conformităţii evaluării cu SEV
Deşi, de regulă, declararea conformităţii evaluării cu SEV este necesară, ar putea exista situaţia în care scopul evaluării necesită o deviere de la SEV. Orice astfel de deviere trebuie să fie identificată împreună cu justificarea acelei devieri. O deviere nu este justificată dacă efectul acesteia este o evaluare care induce în eroare.
Trebuie convenită şi consemnată în scris confirmarea formei raportului de evaluare care va fi furnizat. Se vor face referiri la acele părţi ale raportului care ar putea să fie excluse, conform specificaţiei din SEV 103 Raportare.
3. Este posibil ca o parte din aspectele menţionate anterior să nu poată fi precizate înainte de începerea evaluării, sau pot fi necesare modificări ale termenilor de referinţă ai evaluării pe parcursul acesteia, de exemplu, pot deveni disponibile informaţii suplimentare sau poate apărea un aspect care necesită investigaţii suplimentare. Termenii de referinţă ai evaluării pot fi consemnaţi într-un document unic, emis la începerea evaluării sau într-o serie de documente întocmite pe parcursul evaluării cu condiţia ca toate aspectele să fie consemnate în scris înainte de finalizarea evaluării şi de emiterea raportului de evaluare.
STANDARD DE EVALUARE – SEV 102
Dosarul de lucru
1. Evaluările, inclusiv verificările evaluărilor, vor fi efectuate în conformitate cu principiile stabilite de SEV 100 Cadrul general, care sunt adecvate scopului desemnat al evaluării cerute şi condiţiilor stabilite prin termenii de referinţă ai evaluării.
2. Documentarea făcută pe durata unei evaluări trebuie să fie adecvată scopului evaluării solicitate şi tipului valorii care se va raporta. Referinţele la o evaluare cuprinse în acest standard sunt valabile şi pentru o verificare a evaluării.
3. Vor fi colectate, prin diferite mijloace, de exemplu, prin inspecţii, interviuri, calcule şi analize, informații suficiente pentru fundamentarea adecvată a evaluării. Pentru a determina volumul de informaţii este necesar un raţionament profesional, astfel încât informaţiile ce urmează a fi obţinute să fie adecvate scopului evaluării. Din motive de ordin practic, este normal să se stabilească limitările extinderii documentării evaluatorului. Orice astfel de limitări trebuie să fie consemnate în termenii de referință ai evaluării.
4. Atunci când o evaluare presupune ca evaluatorul să se bazeze pe informaţii furnizate de terţe părţi, trebuie analizat dacă informaţiile sunt credibile sau dacă evaluatorul se poate baza pe ele fără a afecta credibilitatea concluziei asupra valorii. În situaţiile în care evaluatorul are motive să se îndoiască de credibilitatea sau
veridicitatea informaţiilor furnizate, fie acestea nu trebuie utilizate, fie evaluatorul va informa clientul asupra rezervelor sale. Pentru a analiza credibilitatea şi veridicitatea informaţiilor furnizate, trebuie luate în considerare elemente cum ar fi:
 scopul evaluării;
 importanţa informaţiei în formularea concluziei asupra valorii;
 experienţa sursei de informaţii legată de problema respectivă;
 experienţa evaluatorului legată de problema respectivă;
 dacă sursa informaţiilor este independentă fie faţă de subiectul evaluării, fie faţă de clientul sau utilizatorul evaluării;
 măsura în care informaţiile sunt disponibile public; şi
 limitările obligaţiei de documentare, specificate în cadrul termenilor de referinţă ai evaluării.
5. Scopul evaluării, tipul valorii, documentarea necesară pentru evaluare şi limitările documentării, precum şi toate sursele de informaţii pe care evaluatorul se va baza sunt prezentate în termenii de referinţă ai evaluării, a se vedea SEV 101 Termenii de referinţă ai evaluării. Dacă pe durata unei evaluări devine clar că documentarea inclusă în termenii de referinţă ai evaluării nu va conduce la obţinerea unei valori credibile sau dacă informaţiile pe care trebuie să le furnizeze terţe părţi fie nu sunt disponibile, fie sunt neadecvate, termenii de referinţă ai evaluării trebuie revizuiţi în mod corespunzător.
6. Trebuie acordată o importanţă deosebită selectării abordărilor în evaluare care trebuie să fie relevante şi adecvate. Principalele abordări în evaluare sunt descrise în SEV 100 Cadrul general, iar metodele utilizate frecvent pentru aplicarea acestor abordări în evaluarea diferitelor tipuri de active sunt prezentate în comentariile din Standardele referitoare la active.
7. Alegerea celei mai adecvate abordări sau metode depinde de luarea în considerare a următoarelor:
 tipul valorii adoptat, determinat de scopul evaluării;
 disponibilitatea
 abordările sau metodele utilizate de participanţii de pe piaţa relevantă.
8. Pentru a obţine o indicaţie asupra valorii se pot utiliza mai multe abordări sau metode de evaluare, mai ales atunci când nu există suficiente date de intrare, reale sau observabile, pentru ca o singură metodă să conducă la obţinerea unei concluzii credibile. Când se utilizează mai multe abordări şi metode, indicaţiile asupra valorii obţinute trebuie să fie analizate şi reconciliate pentru a se ajunge la o concluzie asupra valorii.
9. Trebuie păstrat un dosar de lucru al activităţii desfăşurate pe parcursul evaluării, pe o durată de timp rezonabilă, avându-se în vedere cerinţele legale sau de reglementare. În funcţie de cerinţe, acest dosar va include datele cheie de intrare, toate calculele, documentarea şi analizele relevante pentru concluzia finală, precum şi o copie a oricărui raport preliminar sau final predat clientului.
STANDARD DE EVALUARE – SEV 103
Conţinutul raportului
1. Etapa finală a evaluării constă în comunicarea rezultatelor către partea care a comandat evaluarea şi către orice alţi utilizatori desemnaţi. Este esenţial ca raportul de evaluare să comunice informaţiile necesare pentru o înţelegere adecvată a evaluării sau a verificării evaluării. Un raport nu trebuie să fie ambiguu sau să inducă în eroare şi va permite cititorului îndreptăţit o înţelegere clară a evaluării sau a altor servicii furnizate.
2. Pentru a asigura comparabilitatea, relevanţa şi credibilitatea, raportul va prezenta o descriere clară şi precisă a termenilor de referinţă ai evaluării, a scopului şi utilizării desemnate a acesteia şi va prezenta orice ipoteze, ipoteze speciale, incertitudini sau condiţiile limitative importante care influenţează în mod direct evaluarea.
3. Acest standard se aplică tuturor rapoartelor de evaluare sau rapoartelor referitoare la rezultatul unei verificări a evaluării, indiferent dacă acestea sunt tipărite pe hârtie sau sunt transmise pe cale electronică. Pentru anumite clase de active sau pentru evaluări pentru utilizări specifice pot exista modificări faţă de acest standard sau cerinţe suplimentare de raportare. Acestea se regăsesc în standardele pentru active sau în cele pentru utilizări specifice.
4. Scopul evaluării, complexitatea activului supus evaluării şi cerinţele utilizatorilor vor determina gradul adecvat de detaliere al raportului de evaluare. Formatul raportului, precum şi orice excludere de la cerinţele acestui standard trebuie să fie convenite în prealabil şi consemnate în termenii de referinţă ai evaluării.
5. Toate rapoartele de evaluare vor include referiri la aspectele listate în cele ce urmează. Elementele de la literele (a) la (k) din această listă conţin aspectele care fac parte din termenii de referinţă ai evaluării (a se vedea SEV 101 Termenii de referinţă ai evaluării). Se recomandă ca în raport să fie menţionaţi termenii de referinţă ai evaluării. În următoarea listă cu cerinţe, referinţa la un evaluator include şi pe cea referitoare la un verificator al evaluării, iar referinţa la o evaluare include şi pe cea referitoare la verificarea evaluării.
Identificarea şi competenţa evaluatorului
Evaluatorul poate fi o persoană fizică sau juridică. Raportul trebuie să includă o declaraţie prin care evaluatorul să confirme că poate oferi o evaluare obiectivă şi imparţială şi că este competent să efectueze evaluarea.
Raportul va include semnătura persoanei fizice sau juridice responsabilă pentru evaluare.
Dacă evaluatorul a apelat la asistenţă substanţială din partea altor specialişti, pentru orice aspect al evaluării în raport trebuie prezentată natura unei astfel de asistenţe, precum şi măsura în care s-a bazat pe această asistenţă.
Partea care a comandat evaluarea va fi identificată împreună cu orice alte părţi care s-ar putea baza pe rezultatele evaluării (a se vedea şi litera (j) în continuare).
Scopul evaluării va fi prezentat în mod clar.
Identificarea activului sau a datoriei subiect al evaluării
Poate fi necesară o clarificare pentru a se face distincţia între un activ şi un drept asupra acestuia sau un drept de folosinţă a acelui activ.
Dacă evaluarea se face pentru un activ care se utilizează împreună cu alte active, va fi necesar să se clarifice dacă acele active se includ în evaluare, dacă se exclud şi se presupune că sunt disponibile sau dacă se exclud şi se presupune că nu sunt disponibile (a se vedea SEV 100 Cadrul general, paragrafele 23 şi 24).
Acesta trebuie să fie adecvat scopului evaluării. Trebuie citată sursa definiţiei oricărui tip al valorii utilizat sau acesta trebuie să fie explicat. Unele din tipurile uzuale ale valorii sunt definite şi comentate în SEV 100 Cadrul general.
Această cerinţă nu este aplicabilă în cazul verificării evaluării atunci când nu i se cere verificatorului să prezinte o concluzie asupra valorii sau nu se cere un comentariu asupra tipului valorii utilizat.
Data evaluării poate fi diferită de data emiterii raportului de evaluare sau de data la care investigaţiile urmează să se facă sau să se finalizeze. Atunci când este cazul, aceste date trebuie să fie menţionate în mod distinct în raport.
Această cerinţă nu se aplică în cazul verificării unei evaluări cu excepţia cazului în care verificatorului i se solicită să facă comentarii referitoare la data evaluării utilizată în evaluarea supusă verificării.
Trebuie să fie prezentate în raport atât documentarea necesară pentru efectuarea evaluării, cât şi limitările documentării respective consemnate în termenii de referinţă ai evaluării.
Natura şi sursa informaţiilor utilizate pe care s-a bazat evaluarea
Trebuie prezentate natura şi sursa oricăror informaţii relevante pe care se bazează evaluarea şi amploarea oricăror etape parcurse pentru verificarea acelor informaţii. În situaţia în care informaţiile furnizate de client sau de o terţă parte nu au fost verificate de către evaluator, acest fapt trebuie precizat în mod clar şi trebuie făcută referire, după caz, la orice confirmare furnizată de partea respectivă cu privire la acele informaţii.
Trebuie precizate în mod clar toate ipotezele şi ipotezele speciale adoptate.
Când este necesar sau de dorit restricţionarea utilizării evaluării sau a celor care pot să se bazeze pe aceasta, restricţionarea trebuie precizată.
Deşi declararea conformităţii evaluării cu SEV este de regulă necesară, ar putea exista situaţii în care scopul evaluării necesită o deviere de la SEV. Orice astfel de deviere trebuie să fie identificată împreună cu justificarea acelei devieri. O deviere nu este justificată dacă efectul acesteia este o evaluare care induce în eroare.
Abordarea în evaluare şi raţionamentul
Pentru a se înţelege rezultatul evaluării în contextul acesteia, raportul va face trimitere la abordarea sau la abordările aplicate, la datele cheie de intrare utilizate şi la raţionamentele principale care au condus la concluziile evaluării.
În cazul unui raport de verificare a evaluării trebuie prezentate concluziile verificatorului asupra raportului de evaluare supus verificării, inclusiv raţionamentele pe care se bazează aceste concluzii.
Această cerinţă nu se aplică dacă s-a convenit în mod special şi s-a consemnat în termenii de referinţă ai verificării evaluării că va fi prezentat un raport fără explicaţii sau fără alte informaţii de fundamentare.
Valoarea sau valorile obţinute
Aceasta/acestea va/vor fi prezentate în moneda convenită.
Această cerinţă nu se aplică în cazul unei verificări a evaluării, dacă verificatorului nu i se solicită să furnizeze propria concluzie asupra valorii.
Trebuie să fie inclusă data la care este emis raportul. Această dată poate fi diferită de data evaluării (a se vedea punctul (f) anterior).
Drepturi asupra proprietăţii imobiliare (IVS 230)
Evaluarea proprietăţii generatoare de afaceri
Investiţia imobiliară în curs de construire (IVS 233)
Evaluări ale drepturilor asupra proprietăţii imobiliare pentru garantarea împrumutului (IVS 310)
Estimarea valorii de investiţie pentru investitori individuali (EVA 5)
Evaluarea bunurilor imobile în contextul Directivei privind
administratorii de fonduri de investiţii alternative (EVA 7) Evaluarea bunurilor imobile şi eficienţa energetică (EVA 8)
Determinarea valorii impozabile a unei clădiri
Determinarea valorii pe termen lung a unui bun imobil
Întreprinderi şi participaţii la întreprinderi (IVS 200)
Active necorporale (IVS 210)
Maşini, echipamente şi instalaţii (IVS 220)
Evaluarea maşinilor, echipamentelor şi instalaţiilor
Instrumente financiare (IVS 250)
STANDARD DE EVALUARE – SEV 230
SEV 230 Drepturi asupra proprietăţii imobiliare
Termenii de referinţă ai evaluării
Tipuri de drepturi asupra proprietăţii imobiliare
C1−C3
C4−C7
C8−C11
C13−C15
C16−C21
C22−C24
1. Principiile conţinute în Standardele generale se aplică la evaluarea drepturilor asupra proprietăţii imobiliare. Acest standard include doar modificări, cerinţe suplimentare sau exemple specifice privind modul de aplicare a Standardelor generale pentru evaluările care cad sub incidenţa acestui standard.
Termenii de referinţă ai evaluării (SEV 101)
2. Pentru respectarea cerinţei din SEV 101, paragraful 2(d), de identificare a activului care se evaluează, trebuie incluse următoarele considerente:
o descriere a dreptului asupra proprietăţii imobiliare care se evaluează;
influenţează dreptul care se evaluează.
3. Pentru respectarea cerinţelor din SEV 101, paragrafele 2(g) şi 2(h), de prezentare a documentării necesare pentru elaborarea
evaluării, a naturii şi sursei informaţiilor utilizate, trebuie incluse următoarele considerente:
 dovezile necesare pentru verificarea dreptului asupra proprietăţii imobiliare şi a oricăror drepturi asociate relevante;
 amploarea oricărei inspecţii;
 responsabilitatea pentru informaţiile despre suprafaţa amplasamentului şi despre orice suprafeţe ale construcţiei;
 responsabilitatea oricărei construcţii;
 documentarea
adecvarea serviciilor;
 existenţa oricăror informaţii privind starea solului şi a fundaţiei;
 responsabilitatea pentru identificarea riscurilor de mediu înconjurător, reale sau potenţiale;
 autorizaţiile sau restricţiile legale referitoare la utilizarea proprietăţii imobiliare şi a oricăror construcţii.
4. Exemple tipice de ipoteze speciale, care ar putea fi necesar să fie convenite şi confirmate pentru conformarea cu cerinţa SEV 101, paragraful 2(i), sunt:
 apariţia unei modificări fizice specificate, de exemplu, o construcţie propusă este evaluată ca şi cum ar fi finalizată la data evaluării;
 apariţia unei modificări în statutul legal al clădirii, de exemplu, o clădire vacantă ar fi fost închiriată sau că o clădire închiriată a devenit vacantă la data evaluării.
Implementare (SEV 102)
5. Nu există cerinţe suplimentare pentru drepturile asupra proprietăţii imobiliare.
Raportare (SEV 103)
6. Nu există cerinţe suplimentare în cazul drepturilor asupra proprietăţii imobiliare, în afara includerii referinţelor relevante referitoare la aspectele prezentate în termenii de referinţă ai evaluării, în conformitate cu paragrafele 2−4 anterioare.
Un drept asupra proprietăţii imobiliare conferă titularului dreptul de a poseda, a folosi sau ocupa ori de a dispune de teren şi construcţii. Există trei tipuri de bază ale dreptului asupra proprietăţii imobiliare:
dreptul absolut asupra oricărei suprafeţe de teren. Titularul acestui drept are un drept absolut de a poseda şi a dispune de teren şi de orice construcţii existente pe acesta, în mod perpetuu, afectat numai de drepturi subordonate şi îngrădiri stabilite prin lege;
un drept subordonat care conferă titularului dreptul exclusiv de a poseda şi de a folosi o anumită suprafaţă de teren sau de clădire, pentru o anumită perioadă, de exemplu, conform clauzelor unui contract de închiriere;
un drept de folosinţă a terenului sau construcţiilor, fără un drept exclusiv de a poseda şi de a folosi, de exemplu, un drept de trecere pe teren sau de a-l folosi numai pentru o anumită activitate.
Drepturile asupra proprietăţii imobiliare pot fi deţinute în comun, caz în care mai mulţi titulari îl pot partaja, sau individual, când fiecare titular deţine o anumită cotă-parte.
Deşi în diferite ţări se utilizează diferite cuvinte şi termeni pentru a descrie aceste tipuri de drepturi asupra proprietăţii imobiliare, conceptele de drept absolut de proprietate, de drept exclusiv asupra proprietăţii pentru o perioadă limitată de timp sau de drept neexclusiv asupra proprietăţii pentru un anumit scop sunt comune celor mai multe jurisdicţii. Caracteristica terenului şi a construcţiilor de a fi imobile semnifică faptul că într-o tranzacţie este transferat dreptul deţinut de o parte şi nu în mod efectiv, terenul şi construcţiile. Deci, valoarea se ataşează mai degrabă dreptului asupra proprietăţii imobiliare, decât fizic, terenului şi construcţiilor.
C4. Diferitele tipuri de drepturi asupra proprietăţii imobiliare nu se exclud reciproc. Un drept absolut de proprietate poate fi afectat de unul sau mai multe drepturi subordonate. Titularul dreptului absolut de proprietate poate acorda un drept de închiriere asupra
unei părţi sau asupra întregii sale proprietăţi. Drepturile de închiriere acordate direct de către titularul dreptului absolut de proprietate sunt drepturi de „închiriere iniţială”. Dacă nu este interzis prin clauzele contractului de închiriere, titularul dreptului de închiriere iniţială poate închiria o parte sau întreaga proprietate unei terţe părţi, dreptul rezultat fiind numit drept de subînchiriere. Durata dreptului de subînchiriere va fi întotdeauna mai scurtă decât durata închirierii iniţiale, din care provine, chiar şi cu o singură zi.
Aceste drepturi asupra proprietăţii imobiliare vor avea propriile lor caracteristici, aşa cum se prezintă în exemplele următoare:
 deşi un drept absolut de proprietate acordă un drept integral de proprietate în mod perpetuu, el poate fi afectat de unele drepturi subordonate. Aceste drepturi subordonate pot include închirierea, restricţii impuse de proprietarul anterior sau restricţii impuse prin contract;
 un drept de închiriere va fi acordat pentru o anumită perioadă,
sfârşitul căreia proprietatea revine titularului dreptului absolut
de proprietate, drept din care a provenit. Contractul de închiriere va include în mod normal obligaţiile chiriaşului, de
exemplu, plata chiriei şi a altor cheltuieli. De asemenea, poate impune condiţii sau restricţii, cum ar fi modalitatea de folosinţă
proprietăţii sau modalitatea de transferare a dreptului către o terţă parte;
 un drept de folosinţă poate fi deţinut în mod perpetuu sau pe o perioadă determinată. Dreptul poate fi condiţionat de efectuarea plăţilor sau de respectarea anumitor condiţii de către locatar.
De aceea, când se evaluează un drept asupra proprietăţii imobiliare este necesar să se identifice natura drepturilor deţinute de titularul acelui drept şi să se aibă în vedere orice limitări sau sarcini impuse de existenţa altor drepturi asupra aceleiaşi proprietăţi. În mod frecvent, suma valorilor diferitelor drepturi individuale asupra aceleiaşi proprietăţi va fi diferită de valoarea dreptului absolut de proprietate negrevat de sarcini.
C7. Drepturile asupra proprietăţii imobiliare sunt definite prin constituţie şi adesea sunt reglementate prin legislaţia naţională sau prin reglementări ale administraţiei locale. Înainte de a face o evaluare a unui drept asupra proprietăţii imobiliare este esenţial să se cunoască cadrul legal relevant care afectează dreptul supus evaluării.
Când se evaluează fie un drept de proprietate afectat de locaţiune, fie un drept creat de contractul de închiriere, este necesar să se ia în considerare chiria contractuală, iar în cazul în care aceasta este neobişnuită, chiria de piaţă.
Chiria de piaţă este suma estimată pentru care un drept asupra proprietăţii imobiliare ar putea fi închiriat, la data evaluării, între un locator hotărât şi un locatar hotărât, cu clauze de închiriere adecvate, într-o tranzacţie nepărtinitoare, după un marketing adecvat şi în care părţile au acţionat fiecare în cunoştinţă de cauză, prudent şi fără constrângere.
C10. Comentariile prezentate pentru definiţia similară a valorii de piaţă din SEV 100 Cadrul general pot fi aplicate pentru a ajuta la interpretarea definiţiei chiriei de piaţă. În particular, suma estimată exclude o chirie majorată sau micşorată de clauze, contraprestaţii sau facilităţi speciale. „Clauzele de închiriere adecvate” sunt clauzele care ar fi convenite în mod uzual pe piaţa tipului de proprietate imobiliară, la data evaluării, între participanţii de pe piaţă. Mărimea chiriei de piaţă ar trebui să fie prezentată numai în corelaţie cu clauzele principale de închiriere care au fost asumate.
C11. Chiria contractuală reprezintă chiria care se conformează clauzelor unui anumit contract efectiv de închiriere. Aceasta poate fi fixă sau variabilă pe durata contractului de închiriere. Frecvenţa plăţii chiriei şi baza calculării variaţiilor acesteia sunt stipulate în contractul de închiriere şi trebuie să fie identificate şi înţelese pentru a putea stabili beneficiile totale ce revin locatorului, precum şi obligaţiile locatarului.
C12. Toate cele trei abordări principale în evaluare, descrise în SEV 100 Cadrul general, pot fi aplicate pentru evaluarea unui drept asupra proprietăţii imobiliare.
C13. Drepturile asupra proprietăţii imobiliare nu sunt omogene. Chiar dacă terenul şi construcţiile, de care este ataşat dreptul asupra proprietăţii imobiliare supus evaluării, au caracteristici fizice identice cu ale altora care se tranzacţionează pe piaţă, localizarea va fi diferită. În pofida acestor deosebiri, abordarea prin piaţă se aplică, în mod uzual, pentru evaluarea drepturilor asupra proprietăţii imobiliare.
C14. Pentru a putea compara subiectul evaluării cu preţul altor drepturi asupra proprietăţii imobiliare, care au fost recent tranzacţionate sau care pot fi disponibile pe piaţă, este normal să se adopte un criteriu de comparaţie adecvat. Criteriile de comparaţie, care se utilizează frecvent, rezultă din analiza preţurilor de vânzare prin calcularea preţului pe metru pătrat pentru o clădire sau a preţului pe hectar pentru teren. Alte criterii folosite pentru compararea preţurilor, atunci când există suficientă omogenitate între caracteristicile fizice ale proprietăţilor, sunt preţul pe cameră sau preţul pe unitatea de producţie, de exemplu, în cazul producţiei agricole. Un criteriu de comparaţie este util numai atunci când este selectat în mod judicios şi este aplicat proprietăţii subiect şi proprietăţilor comparabile în fiecare analiză. În măsura în care este posibil, orice criteriu de comparaţie utilizat ar trebui să fie cel care se utilizează în mod obişnuit de către participanţii de pe piaţa relevantă.
C15. În evaluare, încrederea care poate fi acordată informaţiei despre preţul oricărei comparabile se determină prin comparaţia diferitelor caracteristici ale proprietăţii imobiliare şi ale tranzacţiei din care au rezultat datele despre preţ, cu cele ale proprietăţii evaluate. Trebuie luate în considerare diferenţele dintre următoarele elemente:
 dreptul care oferă dovada despre preţ şi dreptul asupra proprietăţii supus evaluării;
 localizările respective;
 calitatea terenului sau vârsta şi specificaţiile construcţiilor;
 permisă
 situaţiile în care a fost determinat preţul şi tipul valorii solicitat;
 data efectivă a dovezii despre preţ şi data evaluării solicitată.
C16. Sub denumirea generică de abordare prin venit sunt utilizate diverse metode pentru indicarea valorii, toate acestea având ca o caracteristică comună faptul că valoarea se bazează pe un venit realizat sau pe unul previzionat, care fie este generat, fie ar putea fi generat de către un titular al dreptului. În cazul unei investiţii imobiliare, acel venit ar putea fi sub formă de chirie; în cazul unei clădiri ocupate de proprietar ar putea fi o chirie asumată/ipotetică (sau chirie evitată), determinată pe baza costului care ar fi
suportat de proprietar pentru a închiria un spaţiu echivalent. În cazul în care o clădire este specializată numai pentru un anumit tip de activitate comercială, venitul este deseori reprezentat de fluxul de numerar efectiv sau potenţial, provenit din activitatea comercială, care ar reveni proprietarului acelei clădiri. Utilizarea potenţialului comercial al proprietăţii imobiliare, pentru a indica valoarea acesteia, este cunoscută sub denumirea uzuală de „metoda profiturilor”.
C17. Fluxul de venit identificat este utilizat apoi pentru a indica valoarea printr-un proces de capitalizare. Un flux de venit, care este probabil să rămână constant, poate fi capitalizat prin aplicarea unei rate de capitalizare sau multiplicator. Acesta reprezintă câştigul sau „randamentul” pe care un investitor l-ar aştepta sau câştigul teoretic pe care un proprietar ocupant l-ar aştepta să reflecte valoarea banilor în timp, precum şi riscurile şi recompensările proprietarului. Această metodă, cunoscută sub denumirea uzuală de metoda randamentului cu toate riscurile incluse (engl. all risks yield method), este rapidă şi simplă, dar utilizarea ei nu este credibilă în situaţia că, în perioadele viitoare, venitul se aşteaptă să se modifice într-o măsură mai mare decât se aşteaptă în general pe piaţă sau în cazul în care este necesară o analiză mai sofisticată a riscului.
C18. În astfel de cazuri, se pot utiliza diferitele modele ale fluxului de numerar actualizat. Acestea diferă în mod semnificativ, dar au drept caracteristică de bază faptul că venitul net, dintr-o perioadă viitoare definită, se aduce la valoarea actualizată prin utilizarea unei rate de actualizare. Suma valorilor actualizate, din perioadele individualizate, reprezintă valoarea capitalului. Ca şi în cazul metodei randamentului cu toate riscurile incluse, rata de actualizare aferentă unui model al fluxului de numerar actualizat se va baza pe valoarea banilor în timp, precum şi pe riscurile şi recompensările proprietarului, ataşate fluxului de numerar în cauză.
C19. Randamentul sau rata de actualizare comentate anterior vor fi determinate de obiectivul evaluării. Dacă obiectivul este de a stabili valoarea pentru un anumit proprietar sau pentru un proprietar potenţial, în baza criteriilor de investiţii proprii ale acestora, rata utilizată poate reflecta rata rentabilităţii cerută de aceştia sau costul mediu ponderat al capitalului. Dacă scopul este estimarea valorii de piaţă, rata se va obţine din examinarea rentabilităţilor implicite derivate din preţurile plătite pentru drepturile asupra proprietăţii imobiliare tranzacţionate pe piaţă între participanţii de pe piaţă.
C20. Rata de actualizare adecvată ar trebui să fie determinată în urma analizei ratelor implicite în tranzacţiile de piaţă. Când acest lucru nu este posibil, se poate construi o rată de actualizare adecvată, plecând de la o rată tipică „fără risc“ a rentabilităţii, corectată pentru riscurile şi oportunităţile adiţionale specifice unui anumit drept asupra proprietăţii imobiliare.
C21. Randamentul adecvat sau rata de actualizare adecvată vor depinde şi de faptul dacă datele de intrare utilizate pentru venit sau pentru fluxurile de numerar se exprimă în niveluri curente (termeni reali) sau dacă previziunile au fost făcute cu includerea inflaţiei sau deflaţiei viitoare preconizate. 1
C22. Această abordare este aplicată, în general, pentru evaluarea drepturilor asupra proprietăţii imobiliare prin metoda costului de înlocuire net 2 (după deducerea deprecierii n. t.). Ea se utilizează când fie nu există nicio dovadă despre preţurile de tranzacţionare pentru proprietăţi imobiliare similare, fie nu există niciun flux de venit identificabil, efectiv sau teoretic, care ar reveni titularului dreptului. Această abordare se utilizează, în principal, pentru evaluarea proprietăţii imobiliare specializate, adică a proprietăţii imobiliare care se vinde rar sau chiar nu se vinde pe piaţă, cu excepţia cazului în care se vinde întreprinderea sau entitatea din care face parte.
C23. Prima etapă solicită calcularea unui cost de înlocuire. În mod normal, acesta reprezintă costul de înlocuire a proprietăţii imobiliare cu un echivalent modern, la data evaluării. O excepţie este cazul în care ar fi necesar ca o proprietate imobiliară echivalentă să fie o replică a proprietăţii imobiliare subiect, pentru a furniza aceeaşi utilitate unui participant de pe piaţă, caz în care costul de înlocuire ar fi mai degrabă cel de reproducere sau de reconstruire a clădirii subiect, decât cel de înlocuire cu un echivalent modern. Costul de înlocuire este necesar să reflecte şi toate costurile suplimentare, cum ar fi valoarea terenului, infrastructura, onorariile pentru proiectare şi cheltuielile de finanţare care ar fi suportate de un participant de pe piaţă pentru producerea unui activ echivalent.
1 Detalii suplimentare sunt conţinute în îndrumarul elaborat de IVSC: IE 1 Fluxul de numerar actualizat. Bucureşti: IROVAL, 2012. 2 Detalii suplimentare sunt conţinute în îndrumarul elaborat de IVSC: IE 2 Abordarea prin cost a activelor corporale. Bucureşti: IROVAL, 2012.
C24. Costul echivalentului modern se corectează apoi pentru a fi reflectată deprecierea. Scopul ajustării pentru depreciere este acela de a estima cu cât ar fi mai puţin valoroasă proprietatea imobiliară subiect, pentru un potenţial cumpărător, faţă de echivalentul său modern. Deprecierea ia în considerare starea fizică, utilitatea funcţională şi economică a proprietăţii imobiliare subiect, în comparaţie cu echivalentul său modern.
STANDARD DE EVALUARE – SEV 232
SEV 232 Evaluarea proprietăţii generatoare de afaceri
1. Proprietăţile generatoare de afaceri (PGA) sunt proprietăţi individuale, precum hoteluri, staţii de benzină, restaurante, baruri, cluburi de noapte, cazinouri, cinematografe, teatre, spitale ş.a.m.d., care, în mod uzual, se tranzacţionează pe piaţă ca entităţi în funcţiune. Aceste proprietăţi includ nu numai teren şi construcții, ci şi alte active corporale (mobilier, instalaţii şi echipamente), ca şi o componentă a afacerii şi active necorporale, incluzând fondul comercial transferabil.
2. Caracteristica esenţială a PGA este faptul că aceste proprietăţi au fost dezvoltate pentru o utilizare specifică, astfel că valoarea lor este dată de beneficiul pe care îl poate genera această utilizare. Aceste proprietăţi se diferenţiază de proprietăţile de tip generic, o proprietate generică putând fi utilizată în cadrul mai multor tipuri de afaceri, precum activităţi comerciale, industriale sau de birouri.
3. Acest SEV oferă o orientare atât pentru evaluarea PGA în întregul lor, ca active operaţionale, cât şi pentru alocarea valorii PGA pe principalele sale componente. Acest SEV trebuie citit în corelaţie cu SEV menţionate la paragraful 6.
4. Anumite concepte utilizate în evaluarea întreprinderilor, altele decât PGA (vezi SEV 200 Întreprinderi şi participaţii la întreprinderi), trebuie să fie distinse de cele folosite exclusiv în evaluarea proprietăţilor generatoare de afaceri (a se vedea şi paragraful 21).
Acest standard presupune că utilizarea curentă a proprietăţii va continua. Cu toate acestea, atunci când este evident că PGA ar putea avea o utilizare alternativă ce ar produce o valoare mai mare, este necesar ca acest fapt să fie prezentat în mod adecvat în raportul de evaluare. Dacă se estimează şi valoarea pentru utilizarea alternativă, atunci trebuie să fie prezentat modul în care au fost considerate costurile de întrerupere sau încetare a activităţii curente, precum şi alte costuri asociate utilizării alternative.
Acest SEV este orientat exclusiv pe evaluarea PGA. Pentru o aprofundare a modului de aplicare a principiilor de evaluare, trebuie avute în vedere următoarele standarde:
SEV 200 Întreprinderi şi participaţii la întreprinderi,
SEV 210 Active necorporale,
SEV 220 Maşini, echipamente şi instalaţii,
SEV 230 Drepturi asupra proprietăţii imobiliare,
SEV 233 Investiţia imobiliară în curs de construire,
SEV 300 Evaluări pentru raportarea financiară
SEV 310 Evaluări ale drepturilor asupra proprietăţii imobiliare pentru garantarea împrumutului.
Pentru evaluarea PGA în scopuri fiscale se vor utiliza instrucţiunile prevăzute în GEV 500 Determinarea valorii impozabile a unei clădiri, evaluarea pentru impozitare nefăcând parte din aria de aplicabilitate a SEV 232.
Conform Standardelor Internaţionale de Raportare Financiară (IFRS), ca şi în cazul altor tipuri de proprietăţi imobiliare, o PGA poate fi înregistrată în bilanţ fie la cost, fie la valoarea justă (vezi SEV 300 Evaluări pentru raportarea financiară).
Acest SEV descrie acea categorie de proprietate pe care o denumeşte PGA şi explică modalitatea de evaluare a PGA, în concordanţă cu SEV 100 Cadrul general.
În evaluarea unei PGA, evaluatorul poate găsi ca fiind relevante instrucţiuni din standardele de evaluare citate în paragraful 6.
Dacă evaluarea se face în scopul întocmirii situaţiilor financiare, evaluatorul va face referire la SEV 300 Evaluări pentru raportarea financiară.
11. Pentru evaluarea unei PGA abordarea principală ce poate fi aplicată este abordarea prin venit. Abordarea prin piaţă se recomandă a fi utilizată conform instrucţiunilor din SEV 230 Drepturi asupra proprietăţii imobiliare şi poate fi aplicată pentru a verifica rezultatele abordării prin venit. Abordarea prin cost nu este în mod normal aplicabilă.
12. PGA sunt considerate proprietăţi comerciale individuale şi, în mod curent, se evaluează utilizând abordarea prin venit, pe baza profitului lor potenţial înainte de dobândă, de impozit şi de amortizare (EBITDA), corectat pentru a reflecta activitatea unui operator de eficienţă rezonabilă şi, adesea, fie pe baza metodologiei DCF, fie prin utilizarea unei rate de capitalizare aplicate la EBITDA. Rata de actualizare sau de capitalizare trebuie să fie adecvată profitului operaţional sustenabil (EBITDA)
şi să fie bazată pe tranzacții comparabile relevante de pe piață.
13. Opţiunea pentru una dintre cele două metode de evaluare (DCF sau capitalizare) va trebui justificată în raportul de evaluare. Astfel, metoda DCF este recomandată în cazul estimării unor fluxuri de numerar variabile în timp sau în cazul evaluării unor PGA complexe, ce necesită o analiză pe elemente componente (de exemplu, veniturile unui hotel pot fi generate de elemente cu dinamică diferită, cum ar fi: rezervările de camere, organizarea de evenimente şi serviciile de tip restaurant).
14. Evaluările de PGA sunt, de regulă, bazate pe ipoteza continuităţii activităţii de către un operator de eficienţă rezonabilă (OER), care beneficiază de licenţele existente, de toate mijloacele fixe şi obiectele de inventar necesare afacerii şi de un fond de rulment adecvat. Valoarea proprietăţii, care include şi fondul comercial transferabil, rezultă dintr-un nivel mentenabil estimat al activităţii comerciale. Dacă evaluarea cerută se bazează pe orice altă ipoteză, evaluatorul trebuie să prezinte în mod explicit ipoteza respectivă.
15. Deoarece nivelul curent al performanţelor afacerii poate fi punctul de plecare în estimarea nivelului rezonabil şi mentenabil al activităţii, ar trebui făcute ajustări adecvate pentru veniturile şi
cheltuielile atipice, astfel încât să se reflecte activitatea comercială
a unui operator de eficienţă rezonabilă.
16. Din analiza pieţei se poate concluziona că un operator de eficienţă rezonabilă poate îmbunătăţi potenţialul comercial al PGA în urma unor modificări aduse proprietăţii. Orice astfel de îmbunătăţiri reflectate la nivelul beneficiilor aşteptate vor trebui să includă în estimări şi costurile echivalente pentru a duce la bun sfârşit îmbunătăţirile. Un exemplu de astfel de costuri pot fi costurile de redecorare, costurile pentru reparaţii etc.
17. Orice informații și ipoteze luate în considerare pentru a prezenta activitatea unui operator de eficienţă rezonabilă vor trebui justificate în raportul de evaluare pe baza unor analize comparative de piaţă.
18. În cazul evaluării unei PGA, trebuie verificată existenţa unor echipamente deţinute de terţe părţi şi specificat faptul că valoarea acestora este inclusă sau nu în valoarea prezentată în raport de evaluare al PGA.
19. Pot exista active corporale esenţiale pentru buna funcţionare a unei PGA, care pot fi deţinute indirect, printr-o structură mai complexă, sau pot fi deţinute prin contracte de leasing financiar. În cadrul procesului de evaluare trebuie avut în vedere dacă aceste active pot fi transferate odată cu vânzarea PGA. În cazul în care aceste active nu pot fi transferate, trebuie reflectat impactul absenţei acestora asupra unui potenţial cumpărător al PGA. De asemenea, trebuie avută în vedere necesitatea prelungirii anumitor licenţe şi posibilitatea beneficierii de pe urma avizelor existente.
20. Trebuie să se facă deosebirea dintre valoarea activelor unei PGA şi valoarea afacerii desfăşurată utilizând proprietatea. În situaţia în care proprietarul PGA nu este şi operatorul afacerii, trebuie alocată o parte din profitul operaţional sustenabil (POS) pentru a acoperi remunerarea capitalului investit de operator. În alocarea POS între proprietar şi operator, evaluatorul ar trebui să ţină cont de relaţia risc - câştig specifică capitalului investit de cele două părţi.
21. Chiar dacă tehnicile şi conceptele sunt similare cu cele utilizate în mod frecvent pentru evaluarea unor întreprinderi (cu amendamentul că evaluarea PGA nu ţine seama de taxele fiscale, de regimul de amortizare, de costul capitalului împrumutat şi de capitalul investit în afacere), evaluarea PGA se bazează pe alte date de intrare, faţă de cele care fundamentează, în mod uzual, evaluarea unei întreprinderi.
22. De regulă, activele componente ale unei PGA sunt:
 teren;
 construcţie/construcţii;
 maşini, echipamente şi instalaţii, inclusiv programe pentru calculator;
 stocuri
va face precizarea
pot fi incluse
necesară);
 active necorporale, inclusiv fondul comercial transferabil;
 orice licenţă sau aviz de funcţionare necesar derulării afacerii.
23. Se poate solicita ca valoarea rezultată să se aloce pe diferitele active componente ale PGA, în vederea raportării financiare sau, când se cere, în scopul garantării împrumutului proprietăţii.
24. O estimare a valorilor individuale ale componentelor poate proveni numai dintr-o alocare, cu excepţia cazului când există dovezi directe de piaţă, disponibile pentru una sau mai multe din aceste componente, pentru a izola valoarea componentei din întreaga valoare a PGA.
25. Valorile individuale ale componentelor rezultate din alocarea valorii de piaţă a PGA nu reprezintă neapărat valori de piaţă.
26. Prin natura lor, PGA sunt active specializate create, de regulă, pentru o utilizare specifică. Modificările condiţiilor de piaţă, datorate structurii domeniului, concurenţei locale, legislaţiei sau altor cauze, pot avea un impact important asupra valorii PGA.
27. Atunci când procedează la evaluarea unei PGA, evaluatorul va trebui să aibă cunoştinţe suficiente despre specificul segmentului de piaţă, pentru a fi capabil să judece capacitatea de a genera o activitate comercială realizabilă de un OER, precum şi cunoştinţe despre valoarea individuală a elementelor componente ale PGA.
28. Prevederile acestui standard se aplică şi în cazul în care se evaluează un PGA aflat într-una din următoarele situaţii:
a. activitatea PGA este sistată şi nu sunt disponibile date şi informaţii referitoare la activitatea derulată în perioada anterioară;
b. activitatea PGA este sistată şi o parte sau toate activele PGA nu mai sunt disponibile sau operaţionale;
c. debutul activităţii PGA.
29. În aceste situaţii evaluarea trebuie să ţină cont de costurile şi durata achiziţiei şi instalării echipamentelor, obţinerii de noi licenţe sau autorizaţii, recrutării şi instruirii personalului şi în final atingerii venitului sustenabil (VS).
STANDARD DE EVALUARE – SEV 233
SEV 233 Investiţia imobiliară în curs de construire
Investiţia imobiliară în curs de construire 1 (IVS 233)
Investiţia imobiliară
Cerinţe speciale pentru raportarea financiară
Cerinţe speciale în cazul evaluărilor pentru
garantarea împrumutului
C4−C10
1. Principiile conţinute în Standardele generale şi în SEV 230 Drepturi asupra proprietăţii imobiliare se aplică la evaluarea investiţiei imobiliare în curs de construire. Acest standard include doar modificările, cerinţele suplimentare sau exemplele specifice privind modul de aplicare a Standardelor generale pentru evaluările care cad sub incidenţa acestui standard.
2. Pentru conformarea la cerinţele de declarare a documentării necesare şi a naturii şi sursei informaţiilor, în conformitate cu SEV 101 paragrafele 2(g) şi respectiv (h), se vor comenta următoarele aspecte:
 sursa informaţiilor despre construcţia aflată în fază de proiect, de exemplu, identificarea planurilor şi specificaţiilor care vor fi utilizate pentru a indica valoarea proiectului finalizat;
1 Expresia „în curs de construire” este echivalentă cu expresia „în curs de execuţie” din IFRS.
 sursa informaţiilor despre costurile de construire şi alte costuri necesare pentru finalizarea proiectului.
3. Exemple tipice de ipoteze sau ipoteze speciale care trebuie să fie convenite şi confirmate pentru a îndeplini cerinţele din SEV 101, paragraful 2(i), sunt:
 construcţia
specificaţiile identificate;
 toate condiţiile preliminare pentru închirierile convenite aferente construcţiei finalizate, ar fi îndeplinite sau respectate.
4. Nu există cerinţe suplimentare pentru investiţia imobiliară în curs de construire.
5. Un raport de evaluare a unei investiţii imobiliare în curs de construire va include, în plus faţă de cerinţele minime prezentate în SEV 103 Raportare şi SEV 230 Drepturi asupra proprietăţii imobiliare, menţiuni adecvate referitoare la situaţiile incluse în termenii de referinţă ai evaluării, în conformitate cu paragrafele 2 şi 3 anterioare. De asemenea, raportul va include comentarii referitoare la unele probleme, dacă acestea sunt relevante pentru scopul evaluării, respectiv:
 o specificare a faptului că proiectul este în curs de construire;
 o descriere a proiectului;
 o descriere a stadiului procesului de construire, a costului estimat necesar pentru finalizarea proiectului şi sursa acestei estimări;
 identificarea şi, dacă este posibil, cuantificarea riscurilor rămase asociate proiectului, făcându-se distincţie între riscurile aferente generării venitului din închiriere şi riscurile de construire;
 o descriere a modalităţii în care aceste riscuri au fost reflectate în evaluare;
 datele relevante de intrare pentru evaluare şi ipotezele asumate pentru a determina aceste date de intrare;
 un rezumat al situaţiei contractelor principale în vigoare, dacă este relevant.
C1. Investiţia imobiliară este o proprietate imobiliară, respectiv un teren sau o construcţie, ori o parte a unei construcţii sau ambele, deţinută de proprietar mai degrabă pentru a obţine venituri din chirii sau pentru creşterea valorii capitalului sau ambele, decât pentru:
a fi utilizată pentru producerea sau furnizarea de bunuri sau servicii sau în scopuri administrative, sau pentru
a fi vândută pe parcursul desfăşurării normale a activităţii.
Proprietarul poate deţine un drept absolut sau subordonat asupra investiţiei imobiliare. Pentru descrierea tipurilor de drepturi asupra proprietăţii imobiliare şi a principiilor de evaluare a acestora, a se vedea SEV 230 Drepturi asupra proprietăţii imobiliare. Acest standard se referă la situaţia în care o investiţie imobiliară se află în curs de construire la data evaluării.
Evaluările investiţiei imobiliare nefinalizate pot fi solicitate pentru diverse scopuri, incluzând:
 achiziţii,
 garantarea împrumutului;
 litigii;
 raportare financiară.
C4. Acest standard furnizează principiile care trebuie urmate în estimarea valorii de piaţă a investiţiei imobiliare în curs de construire. Valoarea de piaţă este comentată amănunţit în SEV 100 Cadrul general, însă, pe scurt, scopul este acela de a se estima preţul care ar putea fi plătit şi încasat într-un schimb ipotetic pe piaţă, a unei proprietăţi imobiliare nefinalizate, la data evaluării.
C5. În practică, între participanţii de pe piaţă se transferă puţine investiţii imobiliare nefinalizate, cu excepţia cazurilor când reprezintă fie o parte a unui transfer al entităţii deţinătoare, ori vânzătorul se află fie în insolvenţă, fie se confruntă cu insolvenţa şi, deci, nu are capacitatea de a finaliza proiectul. Chiar şi în situaţia, puţin probabilă, în care există dovada transferului altei investiţii imobiliare nefinalizate, la o dată apropiată de data evaluării, aproape sigur că stadiile lucrărilor de construire vor fi
diferite, chiar dacă, din anumite puncte de vedere, proprietăţile imobiliare ar fi similare.
În absenţa datelor directe privind vânzările comparabile, valoarea trebuie estimată prin utilizarea unei sau a mai multor abordări în evaluare bazate pe piaţă. Aceste abordări pot să utilizeze informaţii dintr-o varietate de surse, incluzând:
 dovezi privind vânzările de proprietăţi imobiliare comparabile, aflate în locaţii diferite sau în stări diferite, cu ajustări efectuate pentru a cuantifica aceste diferenţe;
 dovezi privind vânzările de proprietăţi imobiliare comparabile, tranzacţionate în condiţii economice diferite, cu ajustări efectuate pentru a cuantifica aceste diferenţe;
 previziuni ale fluxului de numerar actualizat sau capitalizarea venitului fundamentate pe date de piaţă comparabile referitoare la costurile de construire, clauzele contractelor de închiriere, cheltuielile de exploatare, ipotezele privind creşterea, ratele de actualizare şi de capitalizare şi alte date de intrare relevante.
C7. Valoarea de piaţă a unei investiţii imobiliare nefinalizate va reflecta aşteptările participanţilor de pe piaţă asupra valorii proprietăţii imobiliare finalizate, din care se deduc costurile necesare finalizării proiectului şi ajustările adecvate pentru profit şi risc. Evaluarea şi toate ipotezele relevante utilizate în evaluare ar trebui să reflecte condiţiile de piaţă de la data evaluării.
Nu este adecvat să se estimeze valoarea de piaţă a unei investiţii imobiliare nefinalizate luând în considerare numai planul proiectului sau studiul de fezabilitate realizat la începutul proiectului. Odată ce execuţia proiectului a început, acesta nu mai este un instrument credibil pentru estimarea valorii, deoarece datele de intrare pentru evaluare vor fi cele istorice. Din acest motiv, o abordare bazată pe estimarea procentajului în care a fost executat proiectul, înainte de data evaluării, este puţin probabil să fie relevantă pentru determinarea valorii de piaţă curente.
Dacă intervalul de timp necesar, de la data evaluării până la data finalizării noii investiţii imobiliare, este astfel încât fluxurile de numerar previzionate vor apare după o perioadă de timp şi dacă valoarea banilor în timp ar avea o influenţă semnificativă, atunci va fi mai adecvat să se utilizeze metoda fluxului de numerar actualizat, care reflectă eşalonarea probabilă în timp a acelor fluxuri de numerar.
C10. O evaluare a unei investiţii imobiliare în curs de construire poate fi făcută fie prin utilizarea unui model al fluxului de numerar nominal, fie a unui model al fluxului de numerar real 2 . În oricare dintre aceste modele, obiectivul este estimarea valorii pe baza ipotezei speciale că proprietatea imobiliară ar fi finalizată, din care sunt efectuate, apoi, deduceri adecvate pentru a estima valoarea proprietăţii imobiliare aflată în stadiul ei curent de construire. Cel mai adecvat dintre aceste modele va fi cel care, la data evaluării, predomină pe piaţa tipului respectiv de proprietate imobiliară. Datele de intrare pentru evaluare utilizate într-un model nu ar trebui să se utilizeze în celălalt model, iar raportul ar trebui să precizeze clar care abordare a fost adoptată.
C11. Datele de intrare exacte utilizate pentru evaluare vor fi diferite în funcţie de abordarea în evaluare utilizată, dar, în mod uzual, vor include pe cele prezentate în această secţiune. De asemenea, datele de intrare vor fi diferite funcţie de utilizarea pentru fluxul de numerar exprimat în termeni nominali sau pentru cel exprimat în termeni reali, a se vedea paragraful C10 anterior. Date de intrare tipice sunt:
Proprietatea imobiliară finalizată
Valoarea proprietăţii imobiliare finalizate se poate baza pe valorile curente în cazul ipotezei speciale că, la data evaluării, ar fi deja finalizată sau pe baza valorii prospective a proprietăţii imobiliare finalizate, adică valoarea preconizată a proprietăţii imobiliare de la data când se anticipează că va fi finalizată. O atenţie deosebită trebuie acordată asigurării faptului că rata de actualizare utilizată este corelată cu abordarea în evaluare şi cu ipotezele utilizate.
Dacă trebuie să fie identificaţi chiriaşii proprietăţii imobiliare finalizate, va trebui să fie făcută o alocare pentru timpul şi costurile care ar permite atingerea unui grad de ocupare stabilizat, de exemplu, perioada necesară pentru a atinge grade de ocupare realiste pe termen lung. Costurile din această perioadă pot include onorarii, cheltuieli de marketing, stimulente, întreţinere şi alte cheltuieli nerecuperabile pentru servicii. Dacă există contracte de închiriere în vigoare, care
2 Pentru informaţii suplimentare şi îndrumări vezi îndrumarul de evaluare elaborat de IVSC: IE 1 Fluxul de numerar actualizat. Bucureşti: IROVAL, 2012.
sunt condiţionate de proiect sau de o parte relevantă care trebuie finalizată, acestea ar trebui prezentate în evaluare.
Costurile de construire
Beneficiul oricărei lucrări executate înainte de data evaluării va fi reflectat în valoare, dar nu va determina acea valoare. În mod similar, plăţile anterioare din cadrul contractului de lucrări curente, efectuate înainte de data evaluării, nu sunt relevante pentru valoarea curentă. Dimpotrivă, sumele rămase de plată în cadrul oricărui contract de lucrări legat de proiect, în vigoare la data evaluării, reprezintă deseori cea mai bună dovadă a costurilor de construire necesare pentru finalizarea lucrării. Totuşi, dacă există un risc important ca acel contract să nu poată fi finalizat, de exemplu, din cauza unui litigiu sau a insolvenţei uneia dintre părţi, este mai adecvat să se determine costul aferent angajării unui nou contractor care să finalizeze lucrarea rămasă. Dacă nu există în vigoare un contract cu preţ fix, atunci poate fi mai adecvat să se utilizeze costul previzionat, de exemplu, preţul care reflectă aşteptările rezonabile ale participanţilor de pe piaţă la data evaluării, privind costurile de la datele când sunt susceptibile a fi suportate.
Costurile finanţării
Acestea reprezintă costul finanţării proiectului în perioada cuprinsă între data obţinerii creditului şi data estimată a rambursării acestuia. Având în vedere faptul că creditorul poate percepe riscurile din cursul fazei de construire ca fiind substanţial diferite faţă de cele de după finalizarea construcţiei, costul finanţării ar trebui luat în considerare separat pentru fiecare perioadă. Chiar dacă entitatea îşi autofinanţează proiectul, ar trebui folosite rate ale dobânzii adecvate în contextul pieţei, pentru a reflecta ratele dobânzii care ar putea fi obţinute pe piaţă de un cumpărător tipic al proprietăţii imobiliare, la data evaluării.
Acestea includ cheltuielile pentru servicii juridice şi profesionale, pe care le-ar putea efectua în mod rezonabil un cumpărător pentru finalizarea construcţiei şi pentru închirierea investiţiei imobiliare. Cu excepţia cazului în care există contracte de închiriere în vigoare, va trebui să se ia în considerare şi costurile rezonabile de marketing. Totuşi, ar trebui ignorate orice costuri care ar putea fi suportate într-un transfer efectiv al proprietăţii imobiliare, la data evaluării.
Profitul şi riscul cumpărătorilor
Ar trebui făcută o alocare pentru profitul care ar fi aşteptat de către un cumpărător de pe piaţă pentru investiţia imobiliară nefinalizată. Acesta ar trebui să reflecte riscurile asociate cu finalizarea programului de construire şi cu realizarea venitului anticipat sau a valorii anticipate a capitalului, la data evaluării. Profitul cumpărătorului poate fi exprimat fie ca un profit ţintă, fie ca o sumă globală, fie ca un procentaj din cost sau din valoare.
Toate riscurile semnificative ar trebui să fie identificate şi estimate. Riscurile specifice, asociate cu orice proiect de construire nefinalizat, vor include modificările costurilor de construire, ale costurilor finanţării şi ale programului de construire. Riscurile suplimentare, asociate cu investiţia imobiliară în curs de construire, includ fluctuaţiile valorii proiectului finalizat între data începerii şi data finalizării, precum şi perioada de timp care va fi necesară pentru a contracta chiriaşi şi a asigura un venit stabilizat. Riscurile asociate cu venitul generat de proprietatea imobiliară după finalizarea acesteia, ar trebui să fie identificate şi evaluate separat de riscurile asociate finalizării construcţiei. Dacă datele de intrare pentru evaluare vor include valorile şi costurile curente, atunci riscul de modificare a acestora, între data evaluării şi data estimată a finalizării, trebuie să fie luat în considerare. Dacă datele de intrare pentru evaluare se bazează pe valorile şi pe costurile prospective, ar trebuie luat în considerare riscul ca aceste previziuni să nu fie conforme cu realitatea.
Dacă pentru obţinerea valorii se utilizează metoda fluxului de numerar actualizat, rata de actualizare poate fi rata minimă a rentabilităţii care ar fi cerută pe piaţă de către un cumpărător tipic.
Profitul anticipat de entitate la începutul proiectului de dezvoltare, nu este relevant pentru evaluarea participaţiei sale la proiect, după ce a început edificarea construcţiei. Valoarea ar trebui să reflecte acele riscuri rămase la data evaluării şi discontul sau profitul pe care un cumpărător al proiectului nefinalizat îl aşteaptă pentru a finaliza cu succes proiectul.
Alte consideraţii
În situaţiile în care s-a produs o schimbare pe piaţă faţă de data la care a fost conceput iniţial, proiectul în curs de
construire poate să nu mai reprezinte cea mai bună utilizare a terenului. În aceste cazuri, costurile pentru finalizarea proiectului propus iniţial pot fi nerelevante, deoarece un cumpărător de pe piaţă fie ar demola orice construcţii nefinalizate, fie le-ar adapta pentru un alt proiect. În aceste cazuri, valoarea investiţiei imobiliare în curs de construire ar trebui să reflecte valoarea curentă a altui proiect, precum şi costurile şi riscurile asociate cu finalizarea acelui proiect.
C12. Situaţiile financiare se elaborează, în mod normal, pe ipoteza continuităţii activităţii entităţii, a se vedea SEV 300 Evaluări pentru raportarea financiară, paragraful 4. Din acest motiv, este adecvat să se presupună că orice contracte, de exemplu, pentru construirea sau pentru închirierea proprietăţii imobiliare după finalizarea acesteia, ar trece în sarcina cumpărătorului, într-un schimb ipotetic, chiar dacă acele contracte pot să nu fie încheiate într-un schimb efectiv. O excepţie ar fi dacă, la data evaluării, ar exista o dovadă a unui risc mai mare decât cel normal, din partea unei părţi contractante, de a nu-şi îndeplini obligaţiile.
C13. Aşa cum se arată în SEV 310 Evaluări ale drepturilor asupra proprietăţii imobiliare pentru garantarea împrumutului, tipul valorii adecvat pentru garantarea împrumutului este valoarea de piaţă. Totuşi, în luarea în considerare ca garanţie a valorii oricărei proprietăţi imobiliare în curs de construire, trebuie să se ţină cont de faptul că multe contracte se pot anula sau pot fi lovite de nulitate, în situaţia în care una dintre părţi devine subiectul procedurilor formale de insolvenţă. De aceea, poate fi neadecvat să se asume ipoteza că un cumpărător al unui proiect nefinalizat poate avea beneficiul din contractele de construire existente şi din orice garanţii asociate. În mod similar, ar trebui manifestată prudență în a presupune că beneficiul oricărui acord de închiriere încheiat de debitor, în calitate de locator, ar fi transferabil către un cumpărător.
SEV 310 Evaluări ale drepturilor asupra proprietăţii imobiliare pentru garantarea împrumutului
STANDARD DE EVALUARE – SEV 310
Dreptul asupra proprietăţii imobiliare
G1−G2
Tipuri de proprietăţi imobiliare
G6−G9
Proprietatea imobiliară ocupată de proprietar
Proprietatea imobiliară specializată
G11−G12
Proprietatea imobiliară generatoare de afaceri
Proprietatea imobiliară în dezvoltare
G14−G17
Active epuizabile
Deseori creditele de la bănci şi de la alte instituţii financiare sunt garantate cu drepturile debitorului asupra proprietăţii imobiliare. Creditarea se poate face pe calea unei ipotecări sau prin alte forme de plăţi fixe sau variabile. Elementul comun este acela că creditorul are capacitatea să-şi recupereze creditul prin preluarea controlului asupra garanţiei, în cazul incapacităţii de plată a debitorului. Ca garanţie, pot fi oferite diferite tipuri de proprietăţi imobiliare.
1. Principiile conţinute în Standardele generale şi în SEV 230 Drepturi asupra proprietăţii imobiliare se aplică evaluărilor în scopul garantării împrumutului, cu excepţia cazului în care acestea sunt modificate de acest standard. Acest standard conţine numai acele modificări, cerinţe suplimentare sau exemple specifice referitoare la modalităţile în care se aplică Standardele generale.
2. Pentru a se conforma cerinței din SEV 101, paragraful 2(a) privind confirmarea identității și statutului evaluatorului, termenii de referință ai evaluării vor indica orice implicare materială pe care evaluatorul o are cu proprietatea imobiliară supusă evaluării, cu debitorul sau cu un debitor potențial. Materialitatea unei asemenea implicări, prezentă sau anterioară, este o chestiune care ține de raționamentul profesional al evaluatorului, dar principalul criteriu este dacă implicarea respectivă ar putea da naștere în gândirea unei persoane raționale unor îndoieli privind capacitatea evaluatorului de a furniza o evaluare independentă, în cazul în care acea implicare ar fi descoperită după ce evaluarea a fost finalizată.
3. Pentru a se conforma cu cerinţa de a identifica activele supuse evaluării, din SEV 101, paragraful 2(d), dreptul asupra proprietăţii imobiliare, care urmează să fie utilizat pentru garantarea împrumutului sau a altor scheme de finanţare, trebuie să fie clar identificat, împreună cu partea care deţine acel drept.
4. Conform SEV 101, paragraful 2(e), în mod normal, tipul valorii care urmează să fie specificat va fi valoarea de piaţă. Unii creditori cer evaluări în ipoteza unei vânzări forţate sau impun o limită de timp pentru transferul ipotetic al proprietăţii imobiliare. Deoarece impactul oricărei constrângeri privind perioada de marketing asupra preţului, va depinde de situaţiile existente la data când transferul va avea loc, nu este realist să se facă speculaţii asupra preţului care ar putea fi obţinut, fără cunoaşterea prealabilă a acelor situaţii. O evaluare se poate face pe baza unor ipoteze speciale bine definite, precizate în termenii de referinţă ai evaluării. În astfel de cazuri, ar trebui făcută o precizare că valoarea va fi valabilă numai la data evaluării şi că nu poate să fie atinsă în cazul unei incapacităţi viitoare de plată, când atât condiţiile pieţei, cât şi situaţiile vânzării pot fi diferite.
5. Evaluările pentru garantarea împrumutului se fac deseori pe baza unei ipoteze speciale, respectiv că a avut loc o schimbare în
starea sau situaţia reală a proprietăţii imobiliare. Pentru a se conforma cu cerinţa pentru formularea oricărei ipoteze, din SEV 101, paragraful 2(i), orice ipoteze speciale, care sunt necesare, trebuie să fie incluse în termenii de referinţă ai evaluării. Exemple de ipoteze speciale, care, de obicei, se asumă în evaluarea pentru garantarea împrumutului, sunt:
faptul că o construcţie proiectată ar fi finalizată la data evaluării;
faptul că un contract de închiriere propus ar fi semnat la data evaluării;
faptul că un grad de ocupare preconizat ar fi atins la data evaluării;
vânzătorul a impus o perioadă limitată pentru vânzare, care a fost necorespunzătoare pentru un marketing adecvat.
garantarea împrumutului.
7. În plus faţă de elementele cerute de SEV 103 Raportare, un raport de evaluare în scopul garantării împrumutului va include trimiteri adecvate la aspectele abordate în termenii de referinţă ai evaluării, conform paragrafelor 2−5 anterioare. Raportul trebuie să includă şi un comentariu asupra factorilor care sunt relevanţi pentru estimarea, de către creditori, a performanţelor garanţiei pe perioada creditului propus. Exemple de astfel de factori sunt:
activitatea curentă şi tendinţele pieţei relevante;
cererea anterioară, curentă şi viitoare pentru tipul de proprietate imobiliară şi pentru localizare;
orice cerere potenţială sau probabilă pentru alte utilizări, care există sau care poate fi anticipată la data evaluării;
impactul oricăror evenimente previzibile la data evaluării asupra valorii viitoare a garanţiei pe perioada creditului. De exemplu, un chiriaş care exercită o opţiune de reziliere a unui contract de închiriere;
în cazul în care valoarea de piaţă este determinată pe baza unei ipoteze speciale, raportul va include:
(i) o explicare a ipotezei speciale;
un comentariu asupra oricărei diferenţe importante între valoarea de piaţă şi valoarea de piaţă determinată pe baza ipotezei speciale;
un comentariu referitor la faptul că o astfel de valoare ar putea să nu fie realizabilă la o dată viitoare, cu excepţia cazului în care situaţia de fapt este identică cu cea descrisă în ipoteza specială.
8. Când creditul propus are rolul de a fundamenta cumpărarea unui drept asupra proprietăţii imobiliare, în mod normal, va exista un preţ de vânzare agreat sau confirmat. Trebuie făcute investigaţii de piaţă pentru a stabili acest preţ, iar rezultatul acestor investigaţii trebuie să fie menţionat în raport. Când există o diferenţă între un preţ de tranzacţionare recent sau un preţ de ofertă şi valoarea rezultată din evaluare, raportul trebuie să conţină un comentariu despre motivele obţinerii acestei diferenţe.
G1. Existenţa sau crearea altor drepturi va avea un impact asupra valorii dreptului asupra proprietăţii imobiliare, oferit ca garanţie. Prin urmare, este important ca toate drepturile aferente proprietăţii imobiliare subiect să fie identificate, împreună cu părţile care au dobândit acele drepturi. În cazul în care nu au fost furnizate informaţii detaliate despre titlul de proprietate sau acesta nu este disponibil, ar trebui să fie stabilite în mod clar ipotezele care au fost formulate pentru dreptul respectiv asupra proprietăţii imobiliare. De asemenea, se recomandă ca aceste aspecte să fie verificate înainte de acordarea oricărui credit.
G2. Este necesară prudenţă în cazul în care proprietatea imobiliară oferită ca garanţie face obiectul unui contract de leasing către o parte aflată în relaţie cu debitorul. În evaluarea proprietăţii în scopul garantării împrumutului, dacă contractul de închiriere generează un flux de venit mai favorabil decât cel care ar fi obţinut pe piaţă, poate fi oportun să nu se ţină seama de existenţa contractului de leasing.
A devenit un obicei ca vânzătorul proprietăţii imobiliare, în special un dezvoltator imobiliar sau un comerciant, să ofere facilităţi cumpărătorilor. Exemple de astfel de facilităţi includ: garantarea obţinerii venitului din chirie, suportarea unor părţi din cheltuielile de instalare sau de amenajare ale cumpărătorului sau de achiziţionare de mobilier sau de echipamente. Valoarea de piaţă nu ţine cont de majorarea preţului prin contraprestaţii sau facilităţi speciale. Când acestea există, este adecvat să se facă un comentariu asupra efectului pe care orice facilitate oferită îl are asupra preţurilor reale de vânzare realizate, deoarece facilităţile ar putea să nu mai fie disponibile creditorului atunci când acesta va trebui să se bazeze pe garanţie.
G4. Toate abordările, utilizate pentru formarea şi fundamentarea unei opinii asupra valorii de piaţă, se bazează pe informaţii de piaţă. Deşi în formularea unei concluzii asupra valorii de piaţă în scopul garantării împrumutului, pot fi utilizate cele trei abordări indicate în SEV 100 Cadrul general, dacă proprietatea imobiliară este atât de specializată, încât nu există date suficiente pentru a
se utiliza fie abordarea prin piaţă, fie abordarea prin venit, nu este adecvat ca proprietatea imobiliară să fie privită ca fiind o garanţie admisibilă. Ca urmare, abordarea prin cost este rareori utilizată în evaluările pentru acest scop, fiind numai un mijloc de verificare a veridicităţii valorii determinate prin utilizarea altei abordări.
În calitate de garanţie, diferitele tipuri de proprietăţi imobiliare au caracteristici diferite. Este important ca evaluarea dreptului asupra proprietăţii imobiliare relevante să ţină seama de acestea, în scopul de a oferi creditorului informaţii corespunzătoare referitoare la adecvarea proprietăţii ca garanţie şi pentru a ajuta creditorul să identifice orice factori de risc asociaţi cu proprietatea imobiliară, pe perioada creditării.
Pentru scopuri de creditare, investiţia imobiliară se evaluează de obicei pe o bază de sine stătătoare, adică activ cu activ, deşi unii creditori pot acorda un credit pe baza valorii unui portofoliu definit. În astfel de situaţii, este necesar să se facă o distincţie între valoarea investiţiei imobiliare individuale, presupunându-se că ea se vinde în mod individual, şi valoarea acesteia când este considerată ca parte a portofoliului.
Trebuie luate în considerare cererea şi vandabilitatea preconizate pentru proprietatea imobiliară, pe perioada împrumutului, precum şi informaţiile adecvate despre condiţiile de piaţă curente, conţinute în raport. Aceste informaţii nu ar trebui să includă predicţia evenimentelor sau a valorilor viitoare, ci trebuie să reflecte aşteptările curente de pe piaţă asupra performanţelor viitoare ale investiţiei, bazate pe tendinţele curente. Cu toate acestea, în cazul în care astfel de informaţii sugerează un risc semnificativ privind plăţile viitoare ale chiriei, impactul acestui risc asupra valorii ar trebui să fie luat în considerare şi comentat în raport.
În mod normal, termenii de referinţă ai evaluării nu includ aprecierile asupra capacităţii unui chiriaş de a plăti chiria în viitor şi asupra altor obligaţii aferente închirierii, dincolo de informaţiile disponibile despre chiriaş, care se găsesc în domeniul public şi la dispoziţia tuturor participanţilor de pe piaţă.
G9. În procesul de evaluare ar trebui să se ia în considerare dacă venitul generat de proprietatea imobiliară este dependent în mod esenţial de un chiriaş sau de chiriaşii dintr-un singur sector/
domeniu de activitate sau de alt factor care ar putea produce în viitor instabilitatea venitului. În anumite cazuri, poate fi adecvată o estimare a valorii proprietăţii imobiliare pe ipoteza altei utilizări, presupunând o posesie vacantă.
G10. O proprietate imobiliară ocupată de proprietar, evaluată pentru scopuri de creditare, va fi evaluată în mod normal pe ipoteza că este transferată de către proprietarul ocupant, ca fiind negrevată de sarcini, adică cumpărătorul are dreptul absolut de folosinţă şi dispoziţie, precum şi de posesie. Aceasta nu exclude luarea în considerare a proprietarului existent ca fiind participant pe piaţă, dar impune ca valoarea să nu ia în consideraţie niciun avantaj special atribuibil ocupării de către proprietar, avantaj care însă poate fi reflectat într-o valoare a întreprinderii.
G11. O proprietate imobiliară specializată poate avea o valoare semnificativă numai dacă este privită ca parte a întreprinderii căreia îi aparţine. În evaluările pentru garantarea împrumutului, dacă nu există alte instrucţiuni, astfel de proprietăţi imobiliare se vor evalua pe ipoteza specială că întreprinderea şi-a încetat
activitatea şi, deci, garanţia respectivă va reflecta valoarea pentru
o altă utilizare. Evaluarea va include luarea în considerare a
costurilor şi riscurilor care vor fi implicate în realizarea acelei utilizări.
G12. O evaluare a unei proprietăţi imobiliare specializate poate fi cerută în cazul în care proprietatea imobiliară este parte a unei întreprinderi care îşi continuă activitatea. În astfel de situaţii, valoarea este dependentă de realizarea în continuare a rentabilităţii adecvate, de către întreprindere. În acest caz, trebuie făcută distincţia între valoarea proprietăţii imobiliare ca parte a întreprinderii şi valoarea proprietăţii imobiliare în situaţia că întreprinderea nu se află în funcţionare sau este închisă.
G13. Valoarea proprietăţii imobiliare generatoare de afaceri va reflecta,
în mod normal, potenţialul acesteia de a genera venit, datorat
clădirilor sau altor structuri care sunt destinate numai pentru un anumit tip de afacere. Natura specializată a unor astfel de proprietăţi imobiliare arată că aici poate exista o diferenţă semnificativă între valoarea lor, ca parte a unei entităţi aflate în exploatare şi valoarea lor în situaţia în care nu sunt ocupate de o
afacere. Dacă entitatea şi-a încetat activitatea, orice cumpărător interesat să o cumpere ar avea nevoie de timp pentru a restabili o nouă afacere în acea proprietate imobiliară şi ar suporta finanţarea cheltuielilor de înfiinţare şi alte cheltuieli pentru dotarea proprietăţii imobiliare cu echipamente, pentru obţinerea oricăror licenţe şi autorizaţii necesare etc. Când un creditor se bazează pe valoarea dreptului asupra proprietăţii imobiliare respective ca garanţie, o evaluare pentru garantarea împrumutului trebuie să prezinte impactul încetării oricărei activităţi de afaceri asupra valorii dreptului asupra proprietăţii imobiliare. În anumite cazuri, valoarea de piaţă poate fi reprezentată de valoarea pentru o altă utilizare potenţială.
G14. Proprietăţile imobiliare deţinute pentru dezvoltare sau amplasamentele destinate pentru edificarea construcţiilor se evaluează avându-se în vedere drepturile şi autorizaţiile de dezvoltare existente şi potenţiale. Orice ipoteze, cum ar fi aspectele legate de urbanism şi alţi factori importanţi, trebuie să fie rezonabile şi să reflecte ipotezele care ar fi formulate de către participanţii de pe piaţă.
G15. Abordarea aplicată în evaluarea proprietăţilor imobiliare în dezvoltare va depinde de stadiul dezvoltării proprietăţii imobiliare, de la data evaluării, şi poate lua în considerare gradul în care aceasta este vândută sau închiriată în avans. Pot fi incluse următoarele consideraţii suplimentare, dar fără a se limita numai la acestea:
estimarea perioadei de dezvoltare, pornind de la data evaluării şi necesitatea de a prezenta orice etapizare a proiectului de dezvoltare;
determinarea efectului cerinţelor de dezvoltare suplimentare asupra cheltuielilor şi veniturilor, prin utilizarea tehnicii actualizării, atunci când este adecvat;
identificarea tendinţelor anticipate ale pieţei pe parcursul perioadei de dezvoltare;
identificarea riscurilor asociate cu dezvoltarea;
luarea în considerare a efectului oricăror relaţii speciale existente între părţile implicate în dezvoltare.
G16. Dacă dezvoltarea finalizată include mai multe unităţi individuale, metoda de evaluare adoptată trebuie să reflecte atât perioada de timp anticipată pentru finalizarea construcţiei fiecărei unităţi, cât şi
estimarea unei rate realiste a vânzărilor unităţilor individuale. La raportare ar trebui să se facă o distincţie clară între valoarea dezvoltării finalizate pentru un singur cumpărător, care şi-ar asuma costul şi riscul vânzărilor în viitor ale unităţilor individuale, în schimbul unei marje de profit, şi suma preţurilor anticipate pentru fiecare unitate individuală.
G17. Pentru îndrumări suplimentare în evaluarea unei proprietăţi imobiliare în dezvoltare, în situaţia în care trebuie să înceapă construirea sau în situaţia în care construcţia se află în curs de construire, a se vedea şi Comentariile la SEV 233 Investiţia imobiliară în curs de construire.
G18. Considerente specifice apar în cazul evaluării activelor epuizabile în scopul garantării împrumutului, de exemplu, un activ care, în general, îşi va diminua valoarea pe parcursul timpului. Exemple de astfel de active sunt minele sau carierele. În raport trebuie să fie identificate şi precizate în mod clar durata de viaţă estimată şi rata de diminuare a valorii pe parcursul acestei durate de viaţă.
SEV 320 Estimarea valorii de investiţie pentru investitori individuali
STANDARD DE EVALUARE – SEV 320
Estimarea valorii de investiţie pentru investitori individuali (EVA 5) 1
Introducere Aria de aplicabilitate Definiţii Comentarii Metoda de analiză
1. EVA 5 se aplică în cazul estimării preţului maxim pe care l-ar putea plăti un investitor pentru a achiziţiona o proprietate imobiliară, luând în calcul beneficiile pe care le va avea investitorul respectiv prin deţinerea acesteia, precum şi obiectivele de exploatare pe care le urmăreşte.
2. Acest standard se referă la tipul valorii şi metoda de analiză folosite pentru a determina valoarea de investiţie a unei proprietăţi imobiliare pentru un investitor individual.
3. Toate tipurile valorii la care se face referire în EVA 5 sunt definite în EVS 2 (Tipuri ale valorii diferite de valoarea de piaţă). 2
4. Durata de viaţă utilă: perioada în care o proprietate este preconizat a fi disponibilă pentru utilizare.
1 Acest standard de evaluare este o traducere a European Valuation Application 5, publicat de TEGoVA în 2012.
2 SEV 100 este standardul echivalent din colecţia de standarde de evaluare ANEVAR 2015.
5. Tipul valorii – Aceste evaluări trebuie efectuate pe baza valorii de investiţie (vezi EVS 2). Raportul de evaluare, elaborat conform EVS 5 3 , trebuie să specifice acest lucru şi să clarifice faptul că este întocmit numai pentru investitorul individual respectiv (pe baza cerinţelor şi ipotezelor formulate de acesta) şi nu pentru alte terţe părţi.
6. Informaţii – Evaluatorul are nevoie să obţină de la investitor următoarele informaţii:
 orice caracteristici specifice afacerii sau portofoliului de investiţii deţinut de acesta, care pot influenţa în orice fel fluxul de numerar viitor generat de proprietatea imobiliară supusă evaluării;
 criteriile de investiţie ale investitorului (cum ar fi rata rentabilităţii dorită de acesta sau durata investiţiei);
 contracte de închiriere;
 bugetele previzionate pentru performanţa financiară;
 licenţe;
 extras de carte funciară şi documente cadastrale;
 cheltuieli de întreţinere;
de asemenea - de obicei de la terţe părţi, informaţii cu privire la:
 date de piaţă despre proprietatea imobiliară;
 rate ale dobânzii şi modificări aşteptate ale acestora;
 potenţialul de vânzare a proprietăţii
 aspecte juridice şi de urbanism care afectează proprietatea;
 ratele curentă şi rata potenţială a inflaţiei.
7. Categorii de proprietăţi imobiliare
În scopul evaluării, investiţiile imobiliare pot fi împărţite în trei categorii:
 proprietăţi imobiliare deţinute ca investiţii datorită performanţei lor ca active generatoare de venit şi/sau câştig de capital;
 proprietăţi imobiliare în curs de dezvoltare;
 proprietăţi imobiliare deţinute în vederea dezvoltării ulterioare.
3 SEV 103 este standardul echivalent din colecţia de standarde de evaluare ANEVAR 2015.
a) Proprietăţile imobiliare deţinute ca investiţii includ, de obicei, acele proprietăţi ale căror lucrări de construire s-au finalizat şi care sunt deţinute în scopul închirierii, producând un venit din chirii negociate cu terţe părţi, în condiţii de piaţă. Uneori, astfel de proprietăţi imobiliare pot fi deţinute pentru a genera un venit din utilizarea directă de către investitor.
b) Proprietăţile imobiliare în curs de dezvoltare includ acele proprietăţi care au fost achiziţionate, disponibile pentru închiriere, cu intenţia de a căuta cât mai repede părţi interesate să le închirieze în condiţii de piaţă, indiferent dacă sunt necesare lucrări de reparaţii sau amenajări. În afară de proprietăţi ale căror lucrări de construire se află în derulare, această categorie va include, de asemenea, orice proprietate imobiliară unde demararea lucrărilor este iminentă, s-au obţinut deja toate autorizaţiile şi avizele necesare şi s-a încheiat un contract ferm de construire.
c) Proprietăţile imobiliare deţinute în vederea dezvoltării viitoare includ proprietăţile achiziţionate cu intenţia redezvoltării la o dată viitoare (cu sau fără alte proprietăţi care nu au fost încă achiziţionate) şi care nu aparţin niciuneia dintre cele două categorii de mai sus.
8. Pentru a determina valoarea de investiţie, evaluatorul utilizează de obicei metoda fluxului de numerar actualizat sau alte tehnici echivalente. Uneori, este posibil ca tehnica venitului rezidual să fie adecvată.
9. Fluxurile de numerar şi costurile trebuie estimate pe perioada estimată de deţinere a proprietăţii imobiliare de către investitor, luând în calcul toţi factorii care le-ar putea afecta. După estimarea veniturilor şi cheltuielilor şi a riscurilor aferente fiecăruia dintre cele două elemente pe perioada estimată de deţinere a proprietăţii de către investitor, valoarea terminală va fi:
 în cazul construcţiilor deţinute în scopul închirierii de către terţe părţi sau pentru utilizare de către investitor, suma care se aşteptată să fie obţinută de investitor la vânzarea finală a proprietăţii; sau
 în cazul în care proprietatea imobiliară este deţinută de investitor până la sfârşitul duratei de viaţă utilă a acesteia, valoarea de piaţă a terenului minus cheltuielile de vânzare a
acestuia, la data la care există motive întemeiate (şi nu o aşteptare nefundamentată) pentru a presupune că o schimbare a condiţiilor va conduce la modificarea valorii sale pe piaţă; sau
 în cazul în care proprietatea imobiliară urmează să fie vândută de investitor înainte de sfârşitul duratei de viaţă utilă a acesteia, valoarea de piaţă aşteptată a acesteia la data viitoarei vânzării minus cheltuielile de vânzare.
10. În situaţia în care proprietatea imobiliară este în curs de dezvoltare sau urmează să fie dezvoltată, evaluatorul trebuie să-şi formeze o idee referitoare la momentul obţinerii autorizaţiilor, finalizării construirii, închirierii proprietăţii şi încasării primelor chirii.
11. Rata de actualizare aplicată venitului şi cheltuielilor viitoare va fi cea selectată de investitor, reflectând cerinţele acestuia.
Copyright © TEGoVA 2014. Toate drepturile rezervate. Acest text a fost preluat din „European Valuation Standards 2012, seventh edition, European Valuation Aplication 4 Assessment of Insurable Value”, elaborat de TEGoVA. Nicio parte a acestei publicaţii nu poate fi reprodusă, stocată sau transmisă sub orice formă sau prin orice mijloace, electronic, mecanic, fotocopiere, de înregistrare, de scanare sau de alt tip, cu excepţia celor permise în conformitate cu art. 33, din Legea nr. 8 din 1996, privind dreptul de autor şi drepturile conexe, fără acordul prealabil în scris al editorului.
SEV 330 Evaluarea bunurilor imobile în contextul Directivei privind administratorii fondurilor de investiţii alternative
STANDARD DE EVALUARE – SEV 330
Evaluarea bunurilor imobile în contextul Directivei privind administratorii fondurilor de investiţii alternative (EVA7) 1
Introducere Arie de aplicabilitate Definiţii Utilizarea şi aplicarea standardului Comentarii
1. Urmare a crizei financiare, Uniunea Europeană a adoptat Directiva 2011/61/UE din 8 iunie 2011 privind administratorii fondurilor de investiţii alternative, directivă care stabileşte modul de reglementare şi supraveghere a entităţilor angajate în gestionarea şi administrarea fondurilor de investiţii alternative (AFIA). Directiva stabileşte un cadru european armonizat de monitorizare şi supraveghere a riscurilor pe care AFIA le reprezintă pentru investitori, partenerii contractuali, alţi participanţi pe piaţa financiară şi pentru stabilitatea financiară.
2. Prevederile Directivei privesc o gamă largă de riscuri, cum ar fi riscul aferent gradului de îndatorare, sistemelor ineficiente de gestionare a riscurilor, slabei protecţii a investitorului sau sistemelor de tranzacţionare ineficiente. Este posibil ca organismele AFIA mari, cu un grad de îndatorare ridicat să fi amplificat volatilitatea pieţei şi să fi contribuit astfel la instabilitatea pieţelor financiare din UE.
3. În scopul facilitării dezvoltării pieţei unice, un AFIA autorizat în statul membru de origine are dreptul să comercializeze titlurile de
1 Acest standard de evaluare este o traducere a European Valuation Application 7, publicat de TEGoVA în 2012.
participare ale fondurilor de investiţii alternative către investitorii profesionişti de pe teritoriul oricărui stat membru (paşaport european). Acest paşaport nu acoperă fondurile de investiţii alternative (FIA) care comercializează titlurile de participare către investitorii de retail, deşi este posibil ca statele membre să permită FIA să efectueze astfel de activităţi de comercializare către investitorii de retail din ţara respectivă.
4. Directiva 2011/61/UE din 8 iunie 2011 face referire la ansamblul fondurilor care nu cad sub incidenţa Directivei OPCVM: de exemplu, fonduri speculative, fondurile de capital privat, fonduri de mărfuri şi derivate pe mărfuri, fondurile de infrastructură şi fondurile imobiliare.
5. Articolul 19 din Directivă prevede în detaliu reguli pentru evaluarea activelor. AFIA trebuie să stabilească proceduri adecvate şi consecvente prin care să asigure evaluarea adecvată şi independentă a activelor. Administratorii fondurilor au obligaţia de a calcula valoarea unitară a activului net cel puţin o dată pe an, conform prevederilor relevante din legislaţia naţională şi regulilor AFIA.
6. Directiva stabileşte principiul ce stă la baza procedurilor de evaluare adecvate şi consecvente şi defineşte „evaluatorul extern”, însă nu oferă standarde de evaluare sau niciun fel de îndrumare metodologică şi nici nu conţine prevederi privind metodele de evaluare aplicabile activelor acestor fonduri.
7. Comisia Europeană urmează să adopte, pe baza recomandărilor oferite de Autoritatea Europeană pentru Valori Mobiliare şi Pieţe (AEVMP), măsuri prin care să se specifice:
 criteriile privind procedurile de evaluare şi calculul valorii unitare a activului net;
 garanţiile profesionale de care trebuie să facă dovada evaluatorii externi pentru a putea efectua evaluarea;
 frecvenţa evaluărilor efectuate de un FIA de tip deschis.
8. AEVMP a transmis recomandările sale pe data de 16 noiembrie
9. Acest standard se referă la evaluarea activelor imobiliare ale FIA, conform Directivei AFIA. FIA care investesc în active imobiliare pot fi fonduri de tip deschis sau fonduri de tip închis.
10. Comentariile următoare au la bază recomandările acestei Directive şi cele ale AEVMP. Regulile de evaluare şi procedurile de calcul al valorii activului net respectate de către FIA sunt de obicei specificate în prospectele financiare ale fondurilor FIA sau în documentele lor constitutive.
11. Definiţiile de la punctul 12 la punctul 14 sunt extrase din Directiva AFIA.
12. Administrator al fondurilor de investiţii alternative înseamnă persoane juridice a căror activitate curentă este administrarea unuia sau mai multor FIA (Articolul 4(b)).
13. Fonduri de investiţii alternative înseamnă organisme de plasament colectiv care atrag capital de la o serie de investitori, în vederea plasării acestuia în conformitate cu o politică de investiţii definită în interesul respectivilor investitori (Articolul 4(a)).
14. Evaluatorul extern 2 înseamnă o persoană juridică sau fizică independentă de FIA, de AFIA şi de orice altă persoană ce are legături strânse cu FIA sau AFIA (Articolul 19(4)(a)).
15. Valoarea activului net 3 este valoarea curentă totală a activelor din care se scade valoarea totală a datoriilor.
Utilizarea şi aplicarea standardului
16. Valoarea activului net a unui FIA, în general, este cotată pe unitate de investiţie. În situaţia fondurilor de investiţii imobiliare, aceasta se calculează pe baza valorii totale a portofoliului imobiliar minus costul vânzării.
17. Deoarece AFIA utilizează diferite metodologii şi sisteme de evaluare a activelor – în funcţie de tipul de active şi pieţele unde plasează cu preponderenţă investiţiile – evaluatorul trebuie să cunoască regulile de evaluare de la nivel naţional şi regulile de evaluare statutară a FIA. Evaluatorul consultă procedurile şi politicile AFIA pentru a putea identifica obligaţiile sale, precum şi regulile şi metodele de evaluare aplicabile.
2 A se vedea definiţia din Glosar 2015.
18. Evaluarea se efectuează de regulă pe baza valorii de piaţă a fiecărui bun. Dacă se solicită evaluatorului să evalueze un portofoliu imobiliar, fiecare proprietate imobiliară din portofoliu trebuie evaluată separat. Orice deviere de la Standardele Europene de Evaluare trebuie consemnată în raportul de evaluare.
19. Nici Directiva 2011/61/UE din 8 iunie 2011 şi nici AEVMP nu oferă proceduri general aplicabile sau standarde de evaluare pentru calculul valorii activelor unui organism FIA. Regulile aplicabile în evaluarea activelor sunt stipulate în legislaţia ţării în care FIA are sediul social şi/sau în documentele constitutive ale FIA.
20. AFIA poartă răspunderea pentru evaluarea corespunzătoare a activelor FIA. De aceea AEVMP recomandă ferm ca AFIA să-şi stabilească politici şi proceduri scrise care să definească rolul şi îndatoririle tuturor părţilor implicate în procesul de evaluare, proceduri de evaluare transparente şi adecvate, precum şi metodele aplicabile.
21. Din cauza varietăţii claselor de active FIA şi a reglementărilor naţionale diferite, Directiva stabileşte un regim flexibil cu privire la persoanele care efectuează evaluarea. Activitatea de evaluare poate fi îndeplinită fie de evaluatori externi, fie chiar de AFIA.
Evaluare internă sau externă
22. TEGoVA consideră că AFIA care investesc în proprietăţi imobiliare trebuie întotdeauna să desemneze un evaluator extern care să efectueze evaluarea.
23. Totuşi, AFIA însuşi poate efectua intern evaluarea activelor, cu condiţia ca evaluarea să fie independentă din punct de vedere funcţional faţă de activitatea de gestiune a portofoliului, iar politica de remunerare şi alte măsuri să asigure eliminarea conflictelor de interese şi să prevină exercitarea influenţei asupra angajaţilor (vezi Articolul 19, alin. 4 din Directivă).
24. Deoarece evaluarea activelor FIA este o activitate care aparţine AFIA, se consideră că evaluarea activelor de către un evaluator
extern reprezintă o delegare a acestei activităţi către o terţă parte supusă unor condiţii suplimentare riguroase.
25. În situaţia în care serviciul de evaluare este asigurat de un evaluator extern (vezi definiţia de la paragraful 14), acesta:
a. face obiectul autorizării profesionale obligatorii recunoscute prin lege sau al unor dispoziţii legale sau de reglementare sau al unor norme de conduită profesională;
b. trebuie să poată oferi suficiente garanţii profesionale pentru a- şi putea îndeplini în mod eficient activitatea de evaluare;
c. nu deleagă activitatea de evaluare unei terţe părţi.
26. Conform recomandărilor AEVMP, garanţiile profesionale oferite trebuie să conţină dovezi ale calificării evaluatorului extern şi ale capacităţii sale de a efectua evaluarea cu:
a. personal şi resurse tehnice suficiente;
b. proceduri adecvate care să garanteze o evaluare corespunzătoare şi independentă;
c. cunoştinţe şi o înţelegere adecvate.
27. Directiva consfinţeşte răspunderea evaluatorului. Articolul 19 alin. 10 stipulează faptul că evaluatorul extern răspunde faţă de AFIA pentru pierderile suferite de AFIA ca urmare a neglijenţei evaluatorului extern sau a neîndeplinirii intenţionate a sarcinilor
28. Evaluatorul trebuie să fie conştient de obligaţia AFIA de a notifica autorităţile competente din statul membru de origine cu privire la numirea sa (vezi Articolul 19 alin. 7 din Directivă). Acestea pot refuza numirea şi pot desemna un alt evaluator.
Frecvenţa evaluării şi verificarea valorilor individuale
29. Deşi Directiva afirmă principiul conform căruia activele nefinanciare trebuie evaluate cel puţin o dată pe an, se stipulează că evaluarea unor astfel de active care aparţin unor fonduri de tip deschis se efectuează, de asemenea, cu o frecvenţă corespunzătoare tipului de active evaluate şi frecvenţei de emisiune şi răscumpărare (vezi Articolul 19 alin. 3 din Directivă).
30. Aceasta permite fondurilor de investiţii imobiliare de tip deschis să aplice un regim individualizat şi să crească frecvenţa evaluării,
dacă acest lucru este relevant. Această prevedere se aplică dacă ultima valoare determinată nu mai este justă şi/sau relevantă. Consultarea politicilor şi a procedurilor interne ale AFIA pentru acest scop reprezintă sarcina evaluatorului.
31. Dacă FIA este de tip închis, evaluarea se efectuează, de asemenea, în cazul majorării sau diminuării capitalului FIA (Articolul 19 alin. 3). Suplimentar, valorile individuale ale activelor trebuie verificate atunci când există dovezi că acestea nu mai corespund. Este o situaţie care poate să apară în cazul pieţelor volatile, dar şi a celor nelichide. AFIA trebuie să deţină sistemele adecvate pentru validarea valorilor activelor FIA.
SEV 340 Evaluarea bunurilor imobiie şi eficiența energetică
STANDARD DE EVALUARE – SEV 340
Evaluarea bunurilor imobile şi eficienţa energetică (EVA 8) 1